qundao/data-zh-poetry huggingface dataset:
静观亭次定山韵三首·其三
作者：林光
朝代：明

水月来相照，双眸老更清。人间无限事，吾且坐吾亭。
静观亭次定山韵三首·其二
作者：林光
朝代：明

岸帻虚亭晚，林风一洒然。微酡诗懒赋，寂寞对湖天。
静观亭雨中
作者：林光
朝代：明

风雨潇潇坐一亭，凝香寂寞对遗径。燕鸠结舌频窥树，兰蕙藏春不放馨。活水游鱼偏自得，满庭芳草为谁青。凭栏更有难言意，淡淡波光著数萍。
鞋山
作者：林光
朝代：明

五老峰前样逼真，星霜遗弃几千春。印穿湖上一轮月，不踏人间半点尘。流水有情终日洗，野花如绣逐年新。未知一只今何在，欲向鄱阳问水神。
项羽庙二首
作者：林光
朝代：明

一语韩生似可听，将军抵死恋彭城。嬴秦可问惟真主，赤子来归岂甲兵。叱吒风雷惊海内，如斯汉子亦人英。我来唤醒输赢梦，门外长江一带横。商山人亦解歌讴，识破些儿可便休。心胆果甘秦虎豹，丹青宁作汉伊周。一时草莽谈今日，千古云山自九州。欲把升沈问遗老，白云西去水东流。
项羽庙二首·其一
作者：林光
朝代：明

一语韩生似可听，将军抵死恋彭城。嬴秦可问惟真主，赤子来归岂甲兵。叱吒风雷惊海内，如斯汉子亦人英。我来唤醒输赢梦，门外长江一带横。
项羽庙二首·其二
作者：林光
朝代：明

商山人亦解歌讴，识破些儿可便休。心胆果甘秦虎豹，丹青宁作汉伊周。一时草莽谈今日，千古云山自九州。欲把升沈问遗老，白云西去水东流。
题丁明府三江渔樵人卷
作者：林光
朝代：明

渔樵亦爱三江老，欲制荷衣苦未成。一笑横琴来粤海，几回飞梦绕金精。云归谷口真成懒，月到潭心本自明。一曲沧浪空乱耳，南溟千顷对长缨。
题两浙旬宣卷
作者：林光
朝代：明

天心仁爱圣明朝，阴沴频年未尽消。眼底名藩参浙水，马前春意遍童谣。潜鳞涸辙需甘泽，赤子穷檐望使轺。何处覆盆光未照，紫薇花下更逍遥。
题乐山卷
作者：林光
朝代：明

我昔持衡向闽东，闽山青拥数百峰。一朝直上鼓山顶，海涛千顷扬天风。喝水岩前发长笑，至今梦想青原中。文山义水在何处，层楼高揖烟台雄。烟台之中数十仞，浮空积翠看无穷。春风荡摇花烂熳，暮云映带溪冥濛。山兮云兮千万态，笔端孰与收天工。少年公子气如虹，观山耿耿留双瞳。倚楼尽日开帘栊，有时放歌偕儿童，有时载酒呼邻翁。颓然一醉拍两手，海光山色磨青铜。
题云津书院为刘敔县博
作者：林光
朝代：明

西江何处是云津，分得匡庐白鹿春。庭草易沈先辈迹，书香仍继后来人。品题山水谁留谶，变化云龙自有神。珍重斯文今日意，篇诗聊复写吾真。
题五殿下棠梨三喜扇面
作者：林光
朝代：明

人间何处可忘情，三喜飞来共一声。莫道时禽无意趣，棠梨枝上祝皇明。
题使浙还朝卷
作者：林光
朝代：明

送别湖山一振衣，使君曾不与心违。竹头木屑存经济，走卒儿童识是非。万里归心连浙水，五云深处望京畿。画船不载江南物，却许吾诗满卷题。
题偃薰楼
作者：林光
朝代：明

小架层楼敞两扉，南薰无日不吹衣。北窗高枕今陶令，不似他年梦里归。
题包翁双庆卷
作者：林光
朝代：明

人间称意事难逢，六十年来却受封。甲子又添新日月，乌纱聊饰旧形容。间寻二仲开醇酎，笑引诸孙弄瘦筇。李径桃溪春似海，更留青眼看长松。
题卢居士小像
作者：林光
朝代：明

梦断华胥像此传，山林风韵尚悠然。丹青不写心中影，谁识斯人是葛天。
题周文郁暴日台
作者：林光
朝代：明

剪棘诛茅次第修，百年身计此中收。见成好饭能供子，入望高人正倚楼。炙背三冬仍傍母，蒙头一枕胜封侯。莫嫌幽僻东涌地，且看南溟昼夜流。
题品物流形图山茶梅莲芍药为庄国华国宾并对联
作者：林光
朝代：明

造化生生不暂休，乾坤万物本同流。如何双眼丹青里，祇把烟花四样求。
题娄武库洪都东湖小楼
作者：林光
朝代：明

小楼湖北借清漪，湖水分来又小池。寒月留人还照夜，晴波对我得无诗。南音喝罢渔家傲，醉眼看醒孺子祠。惟问登临今日意，输赢参破几层棋。
题宣和殿临韩干马
作者：林光
朝代：明

天闲十二锁春阴，消得夷途万里心。迢递岂须烦伯乐，东风芳草自千林。
题寄寄亭
作者：林光
朝代：明

寄寄亭前物，来观寄寄身。草花应自得，云水任吾真。白月能留照，深杯别有春。乾坤俱旅寓，何处是天根。
题山间林下卷
作者：林光
朝代：明

红尘紫陌难容足，树脚云根好借眠。几个莺儿醒午梦，一杯香茗虎跑泉。
题幽贞四咏卷
作者：林光
朝代：明

走笔题诗每欲欢，九原情况和终难。何人却有丹青手，写出幽贞卷上看。
题张诩母挽
作者：林光
朝代：明

西风容易卷重帏，堂北萱花不耐吹。何处罗襦埋壮母，至今霜露泣孤儿。光华到老人咸愿，水菽承颜我合悲。幽思临风一挥洒，溪流南去绿漪漪。
题当湖别意二首
作者：林光
朝代：明

掷下磁杯对绿阴，雨添新碧为谁深。宁知满镜当湖水，不照离人此日心。杳杳醉乡收别泪，齁齁睡息带吴音。婆娑莫怨归期早，云在青山鸟在林。白发愁惊几簿书，归途今已谢迷途。且看诗笔难描景，也入当湖送别图。万事到头俱幻梦，一杯叉手是真吾。烟波满眼催人醉，明月飞云隔绿芜。
题当湖别意二首·其一
作者：林光
朝代：明

掷下磁杯对绿阴，雨添新碧为谁深。宁知满镜当湖水，不照离人此日心。杳杳醉乡收别泪，齁齁睡息带吴音。婆娑莫怨归期早，云在青山鸟在林。
题当湖别意二首·其二
作者：林光
朝代：明

白发愁惊几簿书，归途今已谢迷途。且看诗笔难描景，也入当湖送别图。万事到头俱幻梦，一杯叉手是真吾。烟波满眼催人醉，明月飞云隔绿芜。
题徐居士挽卷
作者：林光
朝代：明

棺盖三山草已萋，胡为蒿里卷仍携。浮生有限驹过隙，往事无端水下溪。宰木春归悲杜宇，墓门烟冷振莎鸡。阶前兰玉森相映，寒食幽堂听马嘶。
题忠孝堂二首
作者：林光
朝代：明

大榜高悬仰德星，为忠为孝信聪灵。百年宝训承天语，千载纲常备圣经。迹续卧龙心最赤，情深令伯鬓还青。身都藩辅咸恭慎，四海何愁不永宁。下为河岳上辰星，保合谁人不□灵。臣子贤声人共仰，君亲彝典目常经。伊流活绕穷源远，嵩顶遥瞻插汉青。俯仰高堂无一事，身安争似更心宁。
题忠孝堂二首·其一
作者：林光
朝代：明

大榜高悬仰德星，为忠为孝信聪灵。百年宝训承天语，千载纲常备圣经。迹续卧龙心最赤，情深令伯鬓还青。身都藩辅咸恭慎，四海何愁不永宁。
题忠孝堂二首·其二
作者：林光
朝代：明

下为河岳上辰星，保合谁人不□灵。臣子贤声人共仰，君亲彝典目常经。伊流活绕穷源远，嵩顶遥瞻插汉青。俯仰高堂无一事，身安争似更心宁。
题扇面
作者：林光
朝代：明

两岸芦花夹钓舟，轻风不动水光浮。主人已醉金盘露，閒坐船头看白鸥。掷下长竿及短蓑，又将横笛弄烟波。竹枝声断雁飞去，不奈江天好景何。
题扇面·其一
作者：林光
朝代：明

两岸芦花夹钓舟，轻风不动水光浮。主人已醉金盘露，閒坐船头看白鸥。
题扇面·其二
作者：林光
朝代：明

掷下长竿及短蓑，又将横笛弄烟波。竹枝声断雁飞去，不奈江天好景何。
题扉二首
作者：林光
朝代：明

童年俛仰及中年，一默真甘直万钱。不觉春山又春鸟，疏松老竹作冬眠。莺啼燕语自年年，春及侬家不用钱。满户游丝花在网，醒时看竹倦时眠。
题扉二首·其一
作者：林光
朝代：明

童年俛仰及中年，一默真甘直万钱。不觉春山又春鸟，疏松老竹作冬眠。
题扉二首·其二
作者：林光
朝代：明

莺啼燕语自年年，春及侬家不用钱。满户游丝花在网，醒时看竹倦时眠。
题方童子卷
作者：林光
朝代：明

少小何曾忽，春风见两诗。能寻白沙意，可了互乡疑。进履还堪试，挥毫亦不辞。骎骎来半百，吾眼独斯儿。
题李乾伯掌教乃翁挽卷
作者：林光
朝代：明

壶公作怪亦多时，人物莆阳尽伟奇。珍重先生何面目，孤儿觅我一题诗。
题林大参讷斋
作者：林光
朝代：明

辩捷谁能不丧真，斋头一字当书绅。坐忘直欲方前哲，辞寡由来是吉人。静掩虚窗闻百舌，閒搔短发对灵椿。佩韦多少藩参意，风景闽南入梦频。
题梅
作者：林光
朝代：明

春风频剪拂，蓓蕾未全开。更著黄昏月，孤山兴渐来。
题殿元罗一峰草亭
作者：林光
朝代：明

病来久谢乾坤劳，白板双扉安所遭。千峰不管甲子老，万窍一任天风号。麋鹿过门看个个，野翁遗药来忉忉。还怜弟子甘寂寞，检书入夜烧松膏。
题渔图
作者：林光
朝代：明

渔翁方手网，渔子就青波。脱或吞舟过，看渠又若何。
题爱日楼为钱世恩正郎
作者：林光
朝代：明

南邱盘搆锡山东，心醉飞云望眼中。寸晷尚思酬寸草，丹青谁解写丹衷。莱衣子舞西颓景，密表孙飏孝感风。龙诰珍藏閒炙背，任教海屋架空濛。
题画
作者：林光
朝代：明

涧水清何极，山云本自深。苑亭终日坐，谁识此翁心。
题画
作者：林光
朝代：明

瑰石怪而奇，古木秃而瘦。翛然着此君，天地得三秀。
题画
作者：林光
朝代：明

老树交加叶半空，山禽各各岭东风。披图指点春消息，欲为罗家一折中。
题画二首
作者：林光
朝代：明

云尽山空独远寻，一桐难觅是知音。行行更过长桥去，耳不聋人在碧岑。绿树森森野照明，荷风荡漾布帆轻。幽轩坐睡非难觉，只欠黄鹂三两声。
题画二首·其一
作者：林光
朝代：明

云尽山空独远寻，一桐难觅是知音。行行更过长桥去，耳不聋人在碧岑。
题画二首·其二
作者：林光
朝代：明

绿树森森野照明，荷风荡漾布帆轻。幽轩坐睡非难觉，只欠黄鹂三两声。
题白沙节母受旌卷
作者：林光
朝代：明

总贺风声树一门，如斯母子白沙村。却怜败壁寒帏下，多少贞婺欠此恩。
题石棋盘
作者：林光
朝代：明

人间胜负几盘棋，袖手旁观着每迟。留得石枰方一片，不安棋子也相宜。
题罗一峰同春书屋
作者：林光
朝代：明

何处峰峦不借春，短篱疏竹亦堪贫。从知宇宙无多事，不道清虚解绊人。老去祇扶青竹杖，醉来忘裹白纶巾。行囊亦有青精饭，知就何山更卜邻。
题罗一峰正密堂
作者：林光
朝代：明

啼鸟缓催诗，先生杳默时。烟霞终此念，魍魉动相窥。忽忽千山合，垂垂两鬓丝。抠衣二三子，莫厌北山薇。
题聚远楼
作者：林光
朝代：明

试问桐阳取远楼，浮云身计几宜休。主人争恐青山笑，解组归来未白头。
题萧佥宪便面
作者：林光
朝代：明

舒卷都归掌握中，行藏无意任遭逢。斯民憔悴如烦热，消得先生几扇风。
题萧佥宪君亲觐省卷
作者：林光
朝代：明

纲常任重寄吾身，上有明君下有亲。一事却求兼二美，寸心端合质诸神。绯袍待转金门漏，舞袖翻回蜀道春。点检平生扶善意，更将忠孝许何人。
题蓝关拥马图
作者：林光
朝代：明

老凤孤鸣骇豕羵，元和无复别莸熏。山堆碧玉前当马，天设琼林此送君。精魄已开衡岳障，化机将变岭南云。飘飘可是来湘子，兴丧而翁验片文。
题蕉池积雪图
作者：林光
朝代：明

长梢罗展翠云屏，会听慈山夜雨零。何处蕉池添雪色，也留诗句落丹青。笔端造化宜裨世，眼底风光浪肖形。谁写西湖春气味，一枝香雪浸铜瓶。
题藏有源静学卷
作者：林光
朝代：明

鸢鱼在在领天机，恍惚虚亭独坐时。何处湖山真托迹，晚风凉□□□□。
题西湖醉老卷
作者：林光
朝代：明

天地颓然一醉翁，眼拚花着耳拚聋。却疑南浦频频酒，还记催诗入卷中。
题许侯获祠卷
作者：林光
朝代：明

曲靖来卧龙，南安眠铁汉。贤豪置足地，山水成伟观。许侯绍芳躅，宦迹存公案。虽无赫赫光，灾禦患亦捍。鸟啼春花繁，月照秋波烂。公来俎豆间，山鬼何敢慢。
题逸老堂卷
作者：林光
朝代：明

双眸窥破覆前车，吏隐心藏入仕初。墨发归来忘此世，青山依旧统吾庐。寻诗野寺游应惯，看竹邻家到亦疏。逸老堂空观化后，松风泉韵自长歔。
题郭总戎追思慈爱卷
作者：林光
朝代：明

八十慈帏已去时，双垂鹤发正丝丝。被诬谁为开心镜，雪枉天教不死儿。累荷皇恩扶正气，屡传瓜瓞慰深思。满前春事无人会，喜对均阳细咏诗。
题金陵折桂图
作者：林光
朝代：明

昔年曾记金陵游，衣冠文物称神州。千年王气凝钟阜，万里襟带长江流。东梁西梁辟门户，三山驱逐江天浮。龙蟠虎踞没天险，中原形胜那能俦。大明神祖扫区宇，江淮百万驱貔貅。西望鄱阳东震泽，群雄接戟咸殍囚。百年宇内混腥秽，天戈一洗无停留。攘夷绥夏功莫比，普天率土同歌讴。遂开明堂宅斯胜，巍巍大业过商周。金银宫阙插星汉，祥云瑞霭深龙楼。宫墙绕护松百尺，屈铁偃仰蟠蛟虬。琉璃闪烁争台殿，凤阙掩映罗罳罦。南都岂止天一柱，储养俊乂资旁求。词官典领在桂籍，鹿鸣三载歌呦呦。蓝袍济楚谁氏子，手持仙桂欢遨游。酒酣欲过石桥去，马蹄踏碎台城秋。少年我亦狂如此，至今语亦犹含羞。是谁好事貌此幅，操笔欲语倦还休。六朝文物今何在，俯仰不觉生閒愁。乌衣巷口白鹭洲，古来文士添语柄，长江滚滚风飕飕。
题陈明之郎中四像
作者：林光
朝代：明

冠袍分四像，同是一明之。金榜名题后，莺花酒半时。彤墀端步武，冰雪肃容仪。无限胸中蕴，丹青恐未知。
题雪梅
作者：林光
朝代：明

阴云忽忽散溪头，偃仰寒梢露屈虬。却把幽香埋腊雪，独留清梦在罗浮。瘦筇又挂千峰月，秃笔初回两眼秋。仙鹤不来冬夜永，道人何处倚江楼。
题鹅溪书屋
作者：林光
朝代：明

曾向鹅湖着两眸，鹅溪书屋又谁修。频年未了惟诗债，尽日堪看是活流。庭草翠深空阁雨，梦魂凉浸碧山秋。瘦筇莫厌溪桥僻，朝市尘氛易白头。
颜乐亭三首
作者：林光
朝代：明

千秋颜乐许谁寻，亭址依然废井阴。看尽浮云无一片，只留明月在中心。真乐人间何处寻，闲驱我马过松阴。那知欲识颜回面，不在斯亭祇在心。陋巷之中操一瓢，人间贫贱不相饶。如何千古如愚意，纵有丹青不解描。
颜乐亭三首·其一
作者：林光
朝代：明

千秋颜乐许谁寻，亭址依然废井阴。看尽浮云无一片，只留明月在中心。
颜乐亭三首·其三
作者：林光
朝代：明

陋巷之中操一瓢，人间贫贱不相饶。如何千古如愚意，纵有丹青不解描。
颜乐亭三首·其二
作者：林光
朝代：明

真乐人间何处寻，闲驱我马过松阴。那知欲识颜回面，不在斯亭祇在心。
食鱼鲫
作者：林光
朝代：明

银鲫持来向野田，童儿欢扇晚厨烟。挥瓶小灌松花酿，共献先生一箸鲜。
食鲜虾
作者：林光
朝代：明

寻常波浪汉江滨，五载鲜甜不入唇。若道菜根魔未了，也应亏煞岭南人。
饮普光寺坐中走笔用前韵
作者：林光
朝代：明

聒人休更弄三弦，野寺寻春是最先。老树精应还识我，东岩僧亦解知天。投壶例尽樽中醁，弄笔真成醉后仙。莫羡杭灯照归路，团团孤月出寒烟。
饮邢将军宅时牡丹未放席上赋
作者：林光
朝代：明

东风将及暮春时，何事名花放独迟。暖日和气深长养，游蜂戏蝶谩相窥。醇浓久贮将军酒，点化还须我辈诗。百倍精神看蓓蕾，莫教延赏到离披。
饯石斋于石门用前贪泉韵兼简诸友
作者：林光
朝代：明

鬅鬙双鬓我何言，机会能逢几百年。共趁风光来野艇，更留声迹到名泉。烟波在处还诸子，鸾凤看飞上九天。回首东山明月上，更须留醉白沙船。
高邮湖
作者：林光
朝代：明

长堤叠砌绕湾斜，知役丁夫几百家。帆驾长风真自快，瓶无馀酒便须赊。云开远见天边树，诗就狂涂纸上鸦。风景满前吟不尽，凫鸥输骇浪翻花。
高阳池候都宪李先生四首
作者：林光
朝代：明

春去夏复来，怀贤情未已。雨馀山正佳，汉水增浩瀰。溯回惊急湍，来舟进复止。望望鹿门山，众芳竞妍美。至人无牵尼，行止自有时。未能测中蕴，信息满江湄。青阳亦易暮，风色未迟迟。徘徊洁豆觞，凝睇高阳池。骋目汉江湄，涨沙忽吞改。谁持造化机，一雨功十倍。岂无欲济心，忧在渔梁水。达人来拯溺，引领时相待。转盼宇宙间，高才能几见。身轻囊易括，花落春空羡。绵绵忧世心，暮景来恩眷。风云在掌握，叱咤看雷电。
高阳池候都宪李先生四首·其一
作者：林光
朝代：明

春去夏复来，怀贤情未已。雨馀山正佳，汉水增浩瀰。溯回惊急湍，来舟进复止。望望鹿门山，众芳竞妍美。
高阳池候都宪李先生四首·其三
作者：林光
朝代：明

骋目汉江湄，涨沙忽吞改。谁持造化机，一雨功十倍。岂无欲济心，忧在渔梁水。达人来拯溺，引领时相待。
高阳池候都宪李先生四首·其二
作者：林光
朝代：明

至人无牵尼，行止自有时。未能测中蕴，信息满江湄。青阳亦易暮，风色未迟迟。徘徊洁豆觞，凝睇高阳池。
高阳池候都宪李先生四首·其四
作者：林光
朝代：明

转盼宇宙间，高才能几见。身轻囊易括，花落春空羡。绵绵忧世心，暮景来恩眷。风云在掌握，叱咤看雷电。
鳌鱼抢宝石
作者：林光
朝代：明

破浪穿云涌石鲸，波心遥见瑞光呈。那知物象俱含欲，只恐蛟龙见亦争。舟楫频年渔子戏，风涛终日旅商情。海门万里不归去，也欠僧繇一点睛。
鹅湖谒四贤祠二首·其一
作者：林光
朝代：明

天留一会在乾坤，忽忽于今迹已陈。啼鸟有情空认我，青山无语欲留人。泉因到石声终别，棋或旁观着亦神。独立苍茫几回首，白云依旧满山春。
鹅湖谒四贤祠二首·其二
作者：林光
朝代：明

晨兴发铅溪，珠露凝未了。丰茸忽升长，生意知多少。低头谢九崖，巧语留双鸟。遥遥见鹅湖，冉冉削天峭。肩舆度远岑，拂袖穿林杪。空谷春光回，曲径繁花绕。盎盎载春怀，超超腾物表。行迈入招提，新篁森窈窕。颙然仰哲深，俯拜香风袅。圣途久荆榛，盲聋昧昏晓。嚣扰日沈浮，孰为张幽渺。区区三四老，属意苦不小。我来欲何言，万状俱料悄。回溪弄活流，白月生层峤。
鹿门寺怀庞德公
作者：林光
朝代：明

鹿门风致念经旬，几度怀贤欲访频。陇上辍耕闻好语，山中遗迹问何人。翠微夜雨来僧閤，红烛深杯话隐沦。多少英雄争战事，襄阳耆旧却输君。
龙湫
作者：林光
朝代：明

侵晓凌巅崖，长风扫阴晦。龙湫仅盈尺，脉透千丈内。潜流出峎崿，淑气罩烟霭。源深却露浅，极小能藏大。层峦势初止，断石巧相对。洞门掩龙宫，石罅浮漦濑。翻凝海势雄，喷漱山骨碎。砱砻不可遏，气透青嶂外。泡沫隐天灵，禋祀来旌旆。深源杳难穷，远窦接馀籁。灵踪今几时，幽赏发我辈。洞然虚谷中，一叩了无碍。苏枯济旱功，且看风云会。
龙溪李邑宰用刘大参韵见赠仍和奉寄
作者：林光
朝代：明

云霄万里看程期，海内何常乏所知。黄甲声华君作县，丹霞聚笈我留诗。牛刀小试经纶手，襦裤终兴恺悌思。寄谢参藩刘伯长，海宾深望抚流离。
双忠庙
作者：林克刚
朝代：明

大唐养儿恩宠极，播弄乾坤窃京国。刚肠不独颜杲卿，将军怒气摩苍冥。手持三尺睢阳里，誓杀羯奴雪天耻。帐前虎士心桓桓，衽金枕革同肺肝。去兵那堪重去食，稽首皇天臣力竭。再迟三日全高墉，皇天欲尽公孤忠。碎牙裂眦竟何益，将军一去江淮掷。储皇欲遂中兴期，此身虽死何足悲。千秋庙食到海岳，不减图形上麟阁。
和平桥
作者：林克刚
朝代：明

大海东来浪势骄，长虹直跨影岧峣。基深不受江流转，版断曾经野火烧。过客接鞭南北路，渔翁垂钓往来潮。大峰缅想今何在，遗惠于今耿不消。
白牛岩
作者：林克刚
朝代：明

两真和尚留遗迹，兰若兴衰几岁星。老树倚岩春寂寂，幽泉下涧曰泠泠。莲花座耸开新像，宝藏函空失旧经。露地白牛何处觅，一岩芳草自青青。
罗汉寺
作者：林克刚
朝代：明

东山山下访禅栖，古木繁阴水满陂。海阔白云来汗漫，山连青髻出参差。秘经藏古忘遗检，奉佛堂空馀故基。千古珠林顿消歇，不知罗汉更何为。
失题
作者：林克明
朝代：明

满耳江声震巨鼍，朔风吹雨已无多。平生拂袖思浮海，今日临流叹逝波。霜雪未应侵短鬓，乾坤聊此发长歌。纷纭万事伊谁说，且更烧茶醒醉魔。
附林诗
作者：林公
朝代：明
体裁：七言律诗

病起溪翁枯似木，语多村叟醉如泥。麦边雨剩水鸣陇，月里农忙云破犁。山柳带愁知客意，野禽解事向人啼。明年此日华时节，我也东归君也西。
挽杨廉夫先生（先生母梦吞月而生，号铁龙）
作者：林公庆
朝代：明

金蟾飞出顾兔腹，化作铁龙惊世俗。丹黄为鬣翠为鳞，日吐明珠千万斛。蒐幽抉怪探玄微，臭腐倏忽成神奇。舆台邹枚汗籍湜，并驱扬马争先驰。大廷先鸣夸颖出，蒹葭霜气横秋日。旄头不蚀奎壁辉，铁门跃治多奇质。海棠城东住十年，有宅一区名草玄。花时横笛吹紫玉，醉携红袖觥金莲。人言此翁多媚妩，谁识平生用心苦。铸人谀墓得黄金，不买昆丘一抔土。玉函碧薤生孚尹，白骨未必为黄尘。过者欲式铁厓坟，铁云之下瞻龙文。
赋得明月楼赠孙伯融
作者：林公庆
朝代：明

两溪合流涵太虚，白龙簸弄摩尼珠。玉娥捧盘不敢去，孚尹散入仙人居。仙人乘云游汗漫，琼箫寥寥度银汉。斟酌北斗依上台，玉宇珠宫露如霰。凤台神驭不可留，春风花开帝王州。夫容峰前旧时月，夜夜长照溪上楼。
长沙三绝句三首
作者：林公庆
朝代：明

定王台上关中土，西望长安多白云。贾谊才高空有赋，河间博雅更无闻。太傅儿孙多济美，东阳绛灌少闻家。欲寻遗井无人识，蛱蝶飞来荠菜花。岳麓道林何处是，郡人遥指水西村。儒宫佛寺俱无迹，竹树如麻暮雨昏。
长沙三绝句三首·其一
作者：林公庆
朝代：明

定王台上关中土，西望长安多白云。贾谊才高空有赋，河间博雅更无闻。
长沙三绝句三首·其三
作者：林公庆
朝代：明

岳麓道林何处是，郡人遥指水西村。儒宫佛寺俱无迹，竹树如麻暮雨昏。
长沙三绝句三首·其二
作者：林公庆
朝代：明

太傅儿孙多济美，东阳绛灌少闻家。欲寻遗井无人识，蛱蝶飞来荠菜花。
九日偕陈洛南卢星野二年丈登镇海楼
作者：林冕
朝代：明

宦海参商各远游，相逢此日共登楼。萸囊菊酒酬佳节，鸿雁丹枫报晚秋。天上白榆占象纬，朝端青琐重名流。凭高徙倚联飞盖，不数龙山落帽俦。
秋杪登朝汉台
作者：林冕
朝代：明

尉佗城外树含烟，朝汉台荒雉堞连。寂寂了无兴王气，累累空有化人眠。霸图自昔疑开粤，帝业如今已在燕。愁杀鹧鸪啼落日，不知兴废递推迁。
游花山分得日字
作者：林原缙
朝代：明
体裁：古风

端居离垢氛，颇觉飞兴逸。笑逐香山老，来叩维摩室。杖策徐徐行，萝径深深入。山僧留我坐，烹葵事筵席。世虑澹相忘，尘嚣讵能逼。永结逍遥游，何妨效真率。
荔支花
作者：林叔学
朝代：明
体裁：七言绝句

只向闽乡说荔支，荔支花发几人知。幽香阵阵微风里，苞蕊还分雄与雌。
送友人之广陵
作者：林可成
朝代：明
体裁：五言律诗

岁晏慵为客，他乡喜见君。双帆蔽日下，岐路一朝分。羡尔鹤乘去，嗟余鸥失群。望空南浦树，黄叶日纷纷。
琴操·其一
作者：林右
朝代：明
体裁：古风

朝出游兮水浒，采盈筐兮兰杜。振馀佩兮缤纷，念夫人兮邃古。遵皇路兮，怡怡笑舞，何方变兮，启兹多户。归来兮，无失我宇。
琴操·其二
作者：林右
朝代：明
体裁：古风

月泠泠兮在牖，步广庭兮无聊。慨往者兮不再，拂吾琴兮声䬀䬀。际无始兮，太羹玄酒。羌众声之杂遝兮，于吾心其何有？
题植芳堂
作者：林右
朝代：明
体裁：古风

雅心慕幽洁，莳芳此堂阴。端居寡俗好，庶得观物心。菀彼径寸苗，弱质恐不任。灵雨及时降，春荣萋以森。晨兴荷吾锄，逍遥步前林。俟时冀采采，敢使芜秽侵。灵均世云远，高踪邈难寻。兴言遗远者，愧匪瑶华音。
游定惠院和韵
作者：林命
朝代：明
体裁：七言律诗

言寻僧舍出东门，紫菊黄橙处处村。秋尽远峰含翠霭，天寒断岸落潮痕。山中花谢台空在，亭上诗成酒续温。不见美人湘水畔，数声渔笛欲消魂。
百人山
作者：林命
朝代：明
体裁：五言绝句

云气朝昏变，江波今古流。何人来倚棹，扫石坐矶头。
郭总戎凯歌
作者：林器之
朝代：明

粤峤狼烟接海城，壮猷方叔事专征。握奇陈破黄巾贼，积座星随细柳营。旌旗晓拂瘴烟收，羽檄星驰紫气浮。丛莽于今无狡兔，桃林依旧有耕牛。推毂新兼秉钺恩，蛮方重辟一乾坤。再令青海无传箭，优诏亲留锁北门。偃旗为雨鼓为风，洒扫氛尘净域中。不是清新旧开府，那消兵甲事春农。雄光宝剑倚崆峒，先斩鲸鲵渤海东。正喜分茅嘉异数，应知亩猎旧非熊。
郭总戎凯歌·其一
作者：林器之
朝代：明

粤峤狼烟接海城，壮猷方叔事专征。握奇陈破黄巾贼，积座星随细柳营。
郭总戎凯歌·其三
作者：林器之
朝代：明

推毂新兼秉钺恩，蛮方重辟一乾坤。再令青海无传箭，优诏亲留锁北门。
郭总戎凯歌·其二
作者：林器之
朝代：明

旌旗晓拂瘴烟收，羽檄星驰紫气浮。丛莽于今无狡兔，桃林依旧有耕牛。
郭总戎凯歌·其五
作者：林器之
朝代：明

雄光宝剑倚崆峒，先斩鲸鲵渤海东。正喜分茅嘉异数，应知亩猎旧非熊。
郭总戎凯歌·其四
作者：林器之
朝代：明

偃旗为雨鼓为风，洒扫氛尘净域中。不是清新旧开府，那消兵甲事春农。
登岱·其一
作者：林国光
朝代：明
体裁：七言律诗

东皇宫阙倚巑岏，路转中峰十八盘。汉畤已沈司马碣，秦松犹忆大夫官。光摇白练吴门晓，浪涌金乌日观寒。绝顶忽惊神骨爽，恍疑身在五云端。
登岱·其二
作者：林国光
朝代：明
体裁：七言律诗

巍巍东岳总元功，望入天门势转雄。日月平临青帝座，风云常护碧霞宫。河流西去连平野，海气东来接太空。咫尺石闾如可问，愿携瓢笠一相从。
金陵寻舍弟闻先三日往芜湖怅然赋此
作者：林国光
朝代：明
体裁：七言绝句

春江雨涨绿平堤，岸柳青青拂水齐。日暮相思不相见，鹡鸰飞过野塘西。
拂袖
作者：林圭
朝代：明
体裁：古风

拂袖赋还山，山深足幽趣。危磴泻寒流，秋声度高树。境旷绝行踪，白云自来去。
宿酒
作者：林址
朝代：明
体裁：七言律诗

酒带春酲犹未解，小槽仍报酒如泉。人同北海开樽饮，我自西窗拥被眠。白发萧条愁晓镜，红颜消瘦怯春妍。遥看昆玉联成韵，尽是珠玑玉露篇。
题海山一啸楼
作者：林址
朝代：明
体裁：七言律诗

独上高楼一望通，海山遥见日初红。千林树木苍茫里，万壑烟霞缥缈中。龙浦雨馀鱼变化，蓝田日暖玉玲珑。荆花正值连枝秀，兄弟怡怡笑语同。
尘
作者：林坦
朝代：明

一道空濛昼未开，青槐绮陌动浮埃。暝随微雨花前歇，晴逐香风柳外来。罗袜行侵游阆苑，马蹄萦转下章台。不知开辟洪荒后，碧海飞扬又几回。
无弦琴
作者：林坦
朝代：明

雅制曾传太古时，蛇纹深断碧梧枝。最怜得趣同元亮，何必知音觅子期。流水高山应默契，阳春白雪有心知。长卿无限求凰意，寂寞何由寄所思。
梅魂
作者：林坦
朝代：明

曾忆寻芳度石桥，满怀幽思雪飘飘。西湖鹤吊春如梦，东阁诗成恨未消。疏影萧条和落月，空香缥缈逐寒飙。罗浮酒醒人何处，玉笛声寒夜色遥。
水
作者：林坦
朝代：明

混混泉源一气通，功成润泽古今同。鱼龙变化谁能测，江汉朝宗不可穷。潮信有期惟向月，波澜无意自随风。弱流万里蓬莱隔，拟泛星槎向此中。
游丝
作者：林坦
朝代：明

彷佛冰蚕茧乍抽，随风袅袅自悠悠。牵花有影晴多见，映月无痕夜不收。色借明纱江上浣，光添白发镜中愁。将军况是经纶手，高唱于今愧莫酬。
白雁
作者：林坦
朝代：明

雪霁千门旧路微，曾传玉札上林飞。行归紫塞和霜断，影度银河带月辉。瑶瑟轻弹移宝柱，霓裳妙舞想春衣。西风吹醒芦花梦，误逐閒鸥上钓矶。
睡蝶
作者：林坦
朝代：明

翠径深沉日未西，红稀绿暗望中迷。穿花顿觉芳心懒，卧柳从教舞翼齐。金谷魂飞春寂寂，银塘梦入草萋萋。飘然欲与庄周化，莫遣莺声柳外啼。
送人戍边
作者：林坦
朝代：明

桃叶莲花肘后垂，扬鞭飞鞚醉回时。从他天子知名姓，几度杀人人不知。
霜花
作者：林坦
朝代：明

青娥巧剪夺春工，万瓦琼瑶一道通。暗结冰魂凝晓露，不随香絮逐寒风。铅华荏苒银屏隔，梅额轻盈玉镜空。蜂蝶飞来空恋恋，不知何处是芳丛。
霞绮
作者：林坦
朝代：明

赤水祥光杳霭中，晓随孤鹜气空濛。六街罗绮花前月，十里旌旗塞上风。色借霜林迷远树，影兼桃浪动遥空。最怜王勃才无敌，滕阁当年记独雄。
题孝子李汝作先生寿亲应酬录
作者：林坦
朝代：明

母病祈身代，心灰疏泪潸。半生轻似叶，一死重于山。魂断枫林外，愁深拱树间。扶舆犹抱恨，况复舞斓斑。
飞燕
作者：林坦
朝代：明

乌衣千里愧飘蓬，春去秋来似梦中。贪掠香芹芳径远，不知清昼画梁空。云边征雁应堪拟，江上閒鸥迥莫同。偶语何须寻旧垒，秦楼寂寞掩春风。
感怀
作者：林垐
朝代：明
体裁：七言律诗

江村寂寞早梅香，时序惊心对夕阳。短翮未飞云路上，閒情已结鹤巢傍。天边云散月当户，花下人来酒满觞。与世寡谐真自笑，半生踪迹任疏狂。
桃花歌
作者：林垐
朝代：明
体裁：古风

东风昨夜来水涯，南园物色争春华。桃花乱点凡几树，灿如红锦耀晴葩。林间雾散含香露，池边日落蒸明霞。游蜂戏蝶不自惜，转觉春意空中哗。既非玄都道士观，又岂天台仙子家。由来昆崙山下植，不吐秦时避世花。渔舟隔浦沧浪远，野外迢迢一径斜。呼童策杖乘春入，一壶家酝宁须赊。大拚酩酊花前醉，放情歌咏穷幽遐。莫遣桃花浪相笑，等閒吹落空咨嗟。
饮枕峰寺席上谩成
作者：林垐
朝代：明
体裁：七言律诗

五虎嵓高落日红，巍巍雄峙楚王宫。欲知白社何人共，且喜清樽此日同。丹桂花香晴捧露，青松枝老昼嘲风。浮生閒日能多少，却喜渊明醉远公。
馈高宗吕凤池超荔支
作者：林垐
朝代：明
体裁：古风

本非凡品类，超出凤池群。自恨所居僻，远在瘴海滨。至性耐烦热，丘园绝垢氛。中含冰雪姿，外缬红锦文。雨沾日已滋，林高烂紫云。龙牙尚莫敌，蚶壳徒纷纭。禽鸟不敢啄，晨夕候之勤。起盼草亭前，日日来南薰。故人邈难见，愀思剧如焚。纵有一尊酒，独酌未成醺。新摘不满筐，持赠将微芹。封之吟不就，无奈正思君。
拒马河作
作者：林垠
朝代：明
体裁：七言绝句

拒马河边驿路长，蜚狐口外又斜阳。春光已过六十日，不见花枝空断肠。
沙河行宫
作者：林垠
朝代：明

宫殿连云起，城楼入汉低。寒鸦如望幸，朝夕自悲啼。
答林云源
作者：林培
朝代：明

风急岧峣笑整冠，千山木落敝裘寒。澄清忆汝能鞭弭，矍铄何人解据鞍。梦入蒹葭秋月笛，澜回菡萏雪花滩。只今世事纷如许，廊庙何时起吕端。
送友人还莆阳
作者：林培
朝代：明

腊月风凄凄，独坐对图史。有客叩我门，揖言归故里。故里莆之阳，壶山连九鲤。主人结茅庐，郁郁溪山里。一笑天籁鸣，下笔烟云起。养就双羽翰，咫尺云霄拟。何以赠君行，汀兰与江芷。
送李飞云
作者：林培
朝代：明

江风烟树两悠悠，有客乘槎上帝州。袖里骊珠光自动，匣中龙剑气先浮。海横五岭添行色，柳拂三城带别愁。郑老青毡元不薄，知君才是古人俦。
闽中除岁恭祀先大夫祠
作者：林培
朝代：明

凛凛岁云暮，独坐嵩山阳。雨散忽开霁，山色郁苍苍。俯听流泉鸣，仰视飞雁翔。悠悠陟岵思，怆然热中肠。我父昔宦兹，讲学慕羲皇。化被蚩蚩氓，升此大道堂。盈盈一水间，弦诵声洋洋。宦业未三年，奄忽梦黄粱。内顾徒四壁，行道为悲伤。青衿思令仪，俎豆青山旁。肇禋三十载，庙貌何昂藏。我来初奉蒸，骏奔萃冠裳。徘徊不忍去，洒扫在堂皇。感此岁时心，奠此椒与浆。勖哉隆德兴，继序永不忘。
七夕立秋值雨
作者：林士元
朝代：明

尊前红雨飞南山，坐隔牛女河之间。越岁佳期应自合，一望萧瑟总虚还。萤垂碧草疏帘静，燕入深红画栋间。漫指白云浮故国，忽因清梦落朝班。
乐耕堂
作者：林士元
朝代：明

源头活水溢平川，桃色花香总自然。海上疑成真世界，人间谁信不神仙。棋惊宿鸟摇深竹，歌遏行云入九天。良会莫教轻住别，每逢流水惜芳年。
倭犯钟司徒墓雷震遁去
作者：林士元
朝代：明

既归三尺乐斯堂，况有金函玉匣藏。谁谓盖棺占定事，犹遗赫怒庇重冈。丹忱贯石茔俱古，赤电明心山亦苍。千载智愚都幻化，到来贤哲自洋洋。
午日卓明堂议修筑北冲河口
作者：林士元
朝代：明

五指参天五岳呈，四州导水四山倾。地脉不缘沧海断，中原垂尽睹全琼。特起昆崙浮浩瀁，居然福地拟蓬瀛。鸿荒世远不可辨，唐虞声教朔南并。郡县开疆始秦汉，舆图一统归皇明。玉旨一从褒甸服，珠崖千古表神京。海滨弦诵追邹鲁，天上夔龙翊治平。乡里衣冠今不乏，登高望远几含情。爰稽往牒纪图谶，大魁五解须汇征。数过时考今则可，后有作者谁先鸣。北冲河口尚未塞，女娲补炼须经营。裁成辅相固有道，望景观卜希前旌。弱龄荏苒今衰晚，去来吾党欣逢迎。维时天中际佳节，嘤鸣求友罗群英。蒲觞綵缕纷竞劝，玄谈四座俱高声。就席探韵陈风雅，稽首神天为主盟。卓明堂前一杯酒，上帝肸蚃一墙羹。肝胆镌铭谐楚越，市义好德垂休名。从此山灵增气色，风云际会符嘉祯。五百名世应时出，三千礼乐对纵横。政善民安歌道泰，风调雨顺号时清。雍熙世拟华胥国，蛮荒时筑受降城。逸史赓歌摘苏句，载称奇绝冠平生。
吕梁洪
作者：林士元
朝代：明

吕梁洪险亦奇观，峭壁惊涛走万滩。楚缆吴樯天上度，朔云燕树镜中看。日黄山阁湖光皱，雪白江村草色寒。隔岸鞦韆喧不歇，桃花开遍曲阑干。
哭周岳父追忆前事
作者：林士元
朝代：明

我本樗栎姿，供奉冰玉清。言念八岁时，与公未识荆。高声读孟子，防马践田滕。公来予起揖，作意问姓名。手揭明堂章，询我王政行。予既诵之遍，讲义亦粗明。公大为叹息，兴宗良后生。荆钗甫二岁，已属桃夭情。先君重交谊，即此订昏盟。山头亦红叶，他年故事增。自鹿车共挽，欣叨进琼庠。文场声誉起，期予破天荒。庚午年大比，秋闱举于乡。计偕将北上，厚赠充行装。爱我如所生，期望大显扬。甲戌捷南宫，慰公与高堂。啧啧听人言，称公眼力长。职授行人司，乞假归称觞。方图报寸草，谁料厄黄杨。悠然乘化去，曷禁心悲伤。
哭周岳父追忆前事·其一
作者：林士元
朝代：明

我本樗栎姿，供奉冰玉清。言念八岁时，与公未识荆。高声读孟子，防马践田滕。公来予起揖，作意问姓名。手揭明堂章，询我王政行。予既诵之遍，讲义亦粗明。公大为叹息，兴宗良后生。荆钗甫二岁，已属桃夭情。先君重交谊，即此订昏盟。山头亦红叶，他年故事增。
哭周岳父追忆前事·其二
作者：林士元
朝代：明

自鹿车共挽，欣叨进琼庠。文场声誉起，期予破天荒。庚午年大比，秋闱举于乡。计偕将北上，厚赠充行装。爱我如所生，期望大显扬。甲戌捷南宫，慰公与高堂。啧啧听人言，称公眼力长。职授行人司，乞假归称觞。方图报寸草，谁料厄黄杨。悠然乘化去，曷禁心悲伤。
挽冬官周务斋先生三首
作者：林士元
朝代：明

归与远行棹，拜君新构堂。隔语尚款款，卧病原在房。谓言不日好，并坐叙喧凉。何竟朝闻讣，凄兮夕感伤。君上尚有母，膝下未生郎。平生忠孝节，一夜共琴亡。少小共闾闬，抱璞自绮龄。君年十一二，诵读通五经。靖江知令器，爱拟玉生庭。督学称佳士，高翔振凤翎。果尔南宫捷，部曹扬芳馨。谁知藜阁暗，天上陨文星。同友天下士，断金二人心。君心如日月，流光照我襟。共期百年内，事业耀亢参。何遽骑箕去，黯淡白云深。我如孤飞鸟，求友慕遣音。小豚依玉树，蒹葭托寸忱。
挽冬官周务斋先生三首·其一
作者：林士元
朝代：明

归与远行棹，拜君新构堂。隔语尚款款，卧病原在房。谓言不日好，并坐叙喧凉。何竟朝闻讣，凄兮夕感伤。君上尚有母，膝下未生郎。平生忠孝节，一夜共琴亡。
挽冬官周务斋先生三首·其三
作者：林士元
朝代：明

同友天下士，断金二人心。君心如日月，流光照我襟。共期百年内，事业耀亢参。何遽骑箕去，黯淡白云深。我如孤飞鸟，求友慕遣音。小豚依玉树，蒹葭托寸忱。
挽冬官周务斋先生三首·其二
作者：林士元
朝代：明

少小共闾闬，抱璞自绮龄。君年十一二，诵读通五经。靖江知令器，爱拟玉生庭。督学称佳士，高翔振凤翎。果尔南宫捷，部曹扬芳馨。谁知藜阁暗，天上陨文星。
春日阻风部中限韵
作者：林士元
朝代：明

白昼日黄天欲浮，燕城三月似高秋。涛生宫掖沙惊树，花覆苑墙春隐楼。朝马不嘶金勒断，塞鸿无路到关愁。却思丰沛有遗恨，猛士彫残蔓草稠。
晚斋谒张永南翰读归复简此
作者：林士元
朝代：明

宿雨不潦羲伯驭，晚凉堪曳玉堂裾。朱帘静度燕山色，碧构清涵太史书。倾盖几回瞻相业，虚襟终日对文儒。临风漫省瑶华造，欲报琼英愧不如。
樵溪行送郑一鹏给谏
作者：林士元
朝代：明

淜湃水流云雾中，江翻急浪奔长虹。君侯览之动高思，悠然若破冯夷宫。投鞭断河洛，挂剑倚崆峒，松舟桧楫乘长风。棹歌依依明月小，帆影落落青天空。三山郑子好狂者，夷游海内靡所同。羡君高雅，为君和衷，百年意气多豪雄。宓琴奏西响，乔舄度南鸿，飞飞野雉春桑中。君胡为乎去岁朝京师于千里，拜舜华而九重。答兰陵之嘉命，奏蒲长之肤功。扁舟信于迈，落日吾追踪。万山云来意不极，一尊酒尽情无穷。君亦不能语，吾亦不能从。忽闻前峰战雷雨，乍惊别浦吟蛟龙。琅邪叟，渔阳童，群走江上呼明公。寇恂胡为不吾借，天阍高叫谁能容。长辞竟尔此黎赤，使我闻之为中激。民愚而神岂易得。道傍更有牵情者，杨柳依依漫垂碧。丈夫所志在经国，期使四海皆衽席。百里原非人贤居，鸾皇岂可终栖棘。汎三江，浮七泽，爱尔骞腾万里翮。吁嗟乎，别离可悲，长何足惜。
游滴水岩
作者：林士元
朝代：明

露磴盘纡郁万岑，碧山飞映翠华临。鳌飞玉栋浮云烂，鹊隐琼岩封雪深。石顶有泉时滴滴，洞门无日昼阴阴。簿书多暇偏乘兴，潦倒尊中月满簪。
游蜂叹
作者：林士元
朝代：明

日出蜂乱飞，花落春初歇。夜来风雨多，枝头子初结。徘徊青山隅，群芳宁可掇。欲向泥中求，犹恐蒙不洁。物态无终穷，天道有生灭。功成身乃退，何事中肠热。
病中立秋
作者：林士元
朝代：明

三伏初收展病扉，夜深风露漾霏微。碧梧已应金空落，大□新随斗指飞。燕倦客思违绿野，莲知老至退红衣。玉箫万里堪肠断，何处沧洲映紫薇。
秋日王龙津观物园
作者：林士元
朝代：明

碧苔山深草堂絜，王子情□野兴悠。修竹烟霞凝玉扃，万松风露接清秋。放歌剧饮不尽意，落日出林还泛舟。山童载酒更呼酌，天畔雷鸣翻白鸥。
立鹤篇
作者：林士元
朝代：明

西台岁云徂，独立抚孤松。仰盼丹关回，情眷玄鹤恫。玄鹤如诉言，感之恻余衷。冥鸿遵北渚，振鹭集西雍。飞扬各乘运，翩翩厉高空。洁身岂离群，澹素乃无庸。留踪破苔绿，露滴悬朱红。永唳奋清夜，朗月何虚融。照此哀怨深，耿耿殊未穷。亨嘉多夙遘，屯溺鲜英雄。形以落魄臞，长鸣向苍穹。愿祈圆景光，恒与今日同。月不去天上，鹤不老樊中。
贞节周母孺人
作者：林士元
朝代：明

宝镜鸾分四十年，魂飞孤冢锁云烟。冰霜节操共姜苦，铁石肝肠令女坚。万古纲常天地久，一生贞白鬼神怜。朝廷有意敦流俗，早晚褒书下九天。
贞节莫孺人三首
作者：林士元
朝代：明

早岁离鸳侣，晨昏强自持。个中惟欠死，此外更何思。盟誓山丘重，贞心天地知。昭照青史内，千古令名垂。偕老平生愿，那堪丧所天。妆台春梦冷，玉颊泪痕鲜。劲节丹心炳，孤身白发坚。彤庭旌节下，奕祀姓名传。一自良人逝，冰霜苦自持。红颜身不死，白璧行无疵。镜里铅华谢，胸中铁石期。覆舟身不没，节孝有天知。
贞节莫孺人三首·其一
作者：林士元
朝代：明

早岁离鸳侣，晨昏强自持。个中惟欠死，此外更何思。盟誓山丘重，贞心天地知。昭照青史内，千古令名垂。
贞节莫孺人三首·其三
作者：林士元
朝代：明

一自良人逝，冰霜苦自持。红颜身不死，白璧行无疵。镜里铅华谢，胸中铁石期。覆舟身不没，节孝有天知。
贞节莫孺人三首·其二
作者：林士元
朝代：明

偕老平生愿，那堪丧所天。妆台春梦冷，玉颊泪痕鲜。劲节丹心炳，孤身白发坚。彤庭旌节下，奕祀姓名传。
赠竹园隐者
作者：林士元
朝代：明

寂寂江村路，何烦命驾过。羊求忘地速，松竹到门多。野外常无酒，田间别有歌。洗杯深酌处，落日在沧波。
过丈人墓有感而作
作者：林士元
朝代：明

泰山叹其颓，遗蜕埋黄阳。宿草覆如被，封石磊若堂。凄其追往行，忠信笃耕桑。贻子孙以安，远慕襄阳庞。昔别公尚健，勉我事君忠。今归公不见，凄凄白杨风。胜地龟浮水，长眠首丘东。年年坟前拜，渐长二孙龙。
送周清溪先生福州司训
作者：林士元
朝代：明

周君金锡姿，煅炼承趋庭。靖江辅以立，武昌翼以行。工曹仗涵煦，兰玉播休声。教子听鹿鸣，云端高鶱腾。知君不出家，岿然四教成。父母称其孝，友弟称其兄。崚嶒邓林树，皎洁昆山珩。古学贵践实，今人多近名。至尊惟道德，轩冕铢尘轻。遥知勤秉铎，乐育鲁诸生。
送诸生小试遇雨
作者：林士元
朝代：明

电掣雷鸣酣野战，水吟龙啸郁云兴。山南月暗全无路，岸北沙明仅有灯。海内英豪今并起，江中波浪此凭陵。商霖散满焦枯发，野色新添万里青。
闻警和顾以新三间三首
作者：林士元
朝代：明

辽海风波偃将旗，狂奴操刀弄潢池。游鱼釜热应难久，缚虎笼深恨不支。营垒十年空节钺，羽书千遍乞王师。请缨有志长沾臆，击节终军喜尔为。百年辽左号精兵，负险谁知气益横。一鼓日中飞炮火，三军帐下拔霓旌。不闻西贼忧韩老，犹自长沙哭贾生。近事大同姑勿论，往年甘肃悔行成。六月王师晓出征，将军李广旧知名。燕然今去承推毂，天讨由来是应兵。万里若能褫逆胆，此生真不愧虚行。乘时勒石非难事，急为长杨一请缨。
闻警和顾以新三间三首·其一
作者：林士元
朝代：明

辽海风波偃将旗，狂奴操刀弄潢池。游鱼釜热应难久，缚虎笼深恨不支。营垒十年空节钺，羽书千遍乞王师。请缨有志长沾臆，击节终军喜尔为。
闻警和顾以新三间三首·其三
作者：林士元
朝代：明

六月王师晓出征，将军李广旧知名。燕然今去承推毂，天讨由来是应兵。万里若能褫逆胆，此生真不愧虚行。乘时勒石非难事，急为长杨一请缨。
闻警和顾以新三间三首·其二
作者：林士元
朝代：明

百年辽左号精兵，负险谁知气益横。一鼓日中飞炮火，三军帐下拔霓旌。不闻西贼忧韩老，犹自长沙哭贾生。近事大同姑勿论，往年甘肃悔行成。
陈子达院中赏榴限韵
作者：林士元
朝代：明

露冷天阶银烛清，绛榴飞影斗间横。繁花媚已酬嘉节，多病愁兼剧世情。十里层台齐月上，三城悲角绕云生。与君未是清狂客，莫漫金尊尽夜倾。
题峡山飞来寺
作者：林士元
朝代：明

峡中奇胜拟蓬莱，想是当年欲建台。天恐此方穷土木，故令神物特飞来。
咏宋家香荔支
作者：林士敏
朝代：明
体裁：古风

江南有嘉植，托根在庭除。扶持王母力，珍重端明书。君家忠孝门，馀泽尚沾濡。子孙贵封植，慎勿忘厥初。
送东白副纲还云间
作者：林复真
朝代：明
体裁：七言律诗

三年客里惜居诸，此日功成贝叶书。几度赐衣沾湛露，满怀归兴载篮舆。山横齐鲁吟情好，月落秦淮雁影疏。若过吴门烦问讯，故园松竹近何如。
经赵边地
作者：林夔
朝代：明
体裁：五言律诗

地控龙荒险，山连雁塞雄。鼓笳秋月白，榆柳晚霜红。九塞关河限，千秋颇牧功。烽烟犹未净，长剑倚崆峒。
八景总会
作者：林大任
朝代：明

仙榻嵷巃锁雾轻，象眠垣处北郊坪。河拖云影浮空汉，石荡湖光彻底澄。饮海金牛窥月啸，排山天马驾霄行。连峰叠叠雄州概，龟渚洪流比渭清。
剑门
作者：林大同
朝代：明

夫差极英勇，试剑虞山巅。挥刃苍崖分，石髓流清泉。古迹几千载，薜荔相萦缠。干将秘丰城，夜夜光烛天。安得奉明主，策勋扫蛮烟。相思眼似醉，梦落青涧边。
石室
作者：林大同
朝代：明
体裁：古风

虚岩宛如室，空洞神仙宅。既非巨灵剖，何劳五丁凿。闭门镇薜萝，寒烟萦翠幕。疑通少室山，或与红尘隔。具瞻同广厦，生民诚可托。大庇安如山，何愁风雨作！
七夕承郭使君枉过于谢家池馆有诗见贻依韵奉答
作者：林大春
朝代：明

明河隐映七香移，天上幽期祇自知。羽骑暗沾珠露湿，霓裳轻动彩云披。应闻夜语长生殿，重见秋光太液池。独有林宗爱清兴，仙舟何幸此追随。
七闽道中
作者：林大春
朝代：明

江峰积翠晓衣前，汀树微茫夕照边。南望风烟含越岭，西来舟楫入闽天。穷愁归路八千里，抱病驱车十二年。忽忆旧游迷处所，不堪幽思邈山川。
万历八年岁在庚辰夏四月二十八日晓夜梦五云见于西北光莹烛天锦绮夺目觉后犹宛然在前诗以纪之
作者：林大春
朝代：明
体裁：七言律诗

清宵梦绕卿云起，朵朵芙蓉天外开。疑是应龙腾紫极，还如彩凤出中台。为霖为雨终须合，非雾非烟莫浪猜。遥忆汉庭应有瞩，群臣同上望星台。
万历甲戌暮春四日实谢郡丞初度之辰时年六十有四也甲周伊始别墅重开宾朋毕集笙歌满座予闻而庆以是诗二首
作者：林大春
朝代：明

别墅春深启寿筵，曾逢甲子度周天。如今又喜添三岁，欲待桃开定几千。朝来禊事酒初醒，又见群仙礼寿星。过客不知蓬岛会，还疑逸少醉兰亭。
万历甲戌暮春四日实谢郡丞初度之辰时年六十有四也甲周伊始别墅重开宾朋毕集笙歌满座予闻而庆以是诗二首·其一
作者：林大春
朝代：明

别墅春深启寿筵，曾逢甲子度周天。如今又喜添三岁，欲待桃开定几千。
万历甲戌暮春四日实谢郡丞初度之辰时年六十有四也甲周伊始别墅重开宾朋毕集笙歌满座予闻而庆以是诗二首·其二
作者：林大春
朝代：明

朝来禊事酒初醒，又见群仙礼寿星。过客不知蓬岛会，还疑逸少醉兰亭。
万历癸未仲弟拜官三水便道省予予因赋此以壮其行时季弟以督学使至先之韩江
作者：林大春
朝代：明

吾宗系出殷太师，氏族分封自周武。长林之下始开基，流衍中原散河汝。一朝移家到七闽，潮海三迁肇吾祖。承家奕叶重清修，惟有遗经寄环堵。科名载见洪宣朝，比予乃历图书府。积庆实由先大夫，愧予何似空寰宇。嗟汝仲季璠玙姿，仲氏如龙季如虎。意气昂藏逼紫霄，笔端磊落惊风雨。少小从予谒帝都，悲歌击筑思豪举。飞盖尽皆邺下英，论文半是云间侣。中年更作越门游，收拾江山事千古。溟渤波涛指顾中，岱华星月归谈吐。归来幸汝擢贤科，方以奇策干明主。翩翩季子尚诸生，执经犹待持衡史。汝今上策又未收，却抱青毡向江渚。而兄送汝河之干，汝弟候汝江之浒。河干江浒随所之，谁知别离心独苦。但愿一铎启群蒙，行看吾道回邹鲁。异日褒章动双阙，从容召对闻天语。而兄虽即老烟霞，汝等应能绍簪组。矧有儿曹读父书，青云万里堪延伫。天街振翮良在兹，谁云世路多修阻。
上元晨起口占
作者：林大春
朝代：明

向来雨乍晴，咸欣得元夜。火树倾城作，鳌山待月卸。岂意寒复生，霏微欲倾泻。烟云蔽白日，风光乃不借。惨澹南高峰，寂寞东林社。不如且安眠，清香浸兰麝。
上杭赠丘子
作者：林大春
朝代：明

海雾空濛隐夕晖，山城几度换征衣。乡关见说犹传箭，野战朝来未解围。歌笑有情能爱客，登临何处可忘归。请缨投笔俱疏阔，且共论文坐翠微。
不寐偶成
作者：林大春
朝代：明

虚名愧南金，拙性怜燕玉。却怪昔时贤，悬经叩牛角。羽翼笑黄公，纵衡嗟鬼谷。天清月色孤，庭空松子落。山童浑欲睡，宁顾黄粱熟。
东乡逢抚州陈使君以诗见别次韵奉答
作者：林大春
朝代：明

忆别时闻政，相逢却问诗。已看黄犊满，似怪紫麟迟。江海今须会，风云重所思。赠君有兰芷，秋暮以为期。
东山小集以玻璃杯酌包少府少府雅博其趣遂举一赠之戏成二绝
作者：林大春
朝代：明

明珠空照乘，宝剑自凌云。此物能祛毒，因之持赠君。玉瓒黄流美，金杯琥珀香。始知清庙器，不作野人觞。
东山小集以玻璃杯酌包少府少府雅博其趣遂举一赠之戏成二绝·其二
作者：林大春
朝代：明

玉瓒黄流美，金杯琥珀香。始知清庙器，不作野人觞。
东归夜宿新阳留别赵使君良弼时良弼起自服舍送予至此
作者：林大春
朝代：明

三年泣血卧樵苏，今日之行为别吾。庐墓早曾闻汉代，乘车始觉过成都。春城寒食孤灯夜，午岭薰风万里途。试问当时黄郭会，不知曾到此间无。
东归过赣州辱施徐二岭北邀游望江楼偶成二绝
作者：林大春
朝代：明

楼外青山伴客归，那知梦与青云违。云山偶尔从兹别，何事王生泪湿衣。长江东去意何如，醉倚江楼问太虚。百折从来回不住，乾坤到处即吾庐。
东归过赣州辱施徐二岭北邀游望江楼偶成二绝·其一
作者：林大春
朝代：明

楼外青山伴客归，那知梦与青云违。云山偶尔从兹别，何事王生泪湿衣。
东归过赣州辱施徐二岭北邀游望江楼偶成二绝·其二
作者：林大春
朝代：明

长江东去意何如，醉倚江楼问太虚。百折从来回不住，乾坤到处即吾庐。
东林寺
作者：林大春
朝代：明

客行乘夏日，霖雨带秋阴。云接虎溪暗，山藏莲社深。远公已寂寞，陶令此登临。胜迹真谁记，空林猿暮吟。
中秋前二日访章别驾名园听琴
作者：林大春
朝代：明

南海梧桐飘昨夜，西园物色近中秋。长廊翠拥金城入，曲槛光生宝镜浮。门径几回惊客到，笑谈千古讶天游。薰风忽奏虞庭曲，时见鸾凰下九州。
中秋还自辽海至山海关赋得关山月留别陈司马四首
作者：林大春
朝代：明

微月昏出东，美人秋卧起。明发送征夫，飞刍渡辽水。清商动瑶瑟，秋光看欲满。骄虏闻已归，征夫应不远。月出关门开，风高塞上回。停车看宝剑，下马接金杯。东还复西去，相将总壮颜。青天悬玉镜，为我照榆关。
中秋还自辽海至山海关赋得关山月留别陈司马四首·其一
作者：林大春
朝代：明

微月昏出东，美人秋卧起。明发送征夫，飞刍渡辽水。
中秋还自辽海至山海关赋得关山月留别陈司马四首·其三
作者：林大春
朝代：明

月出关门开，风高塞上回。停车看宝剑，下马接金杯。
中秋还自辽海至山海关赋得关山月留别陈司马四首·其二
作者：林大春
朝代：明

清商动瑶瑟，秋光看欲满。骄虏闻已归，征夫应不远。
中秋还自辽海至山海关赋得关山月留别陈司马四首·其四
作者：林大春
朝代：明

东还复西去，相将总壮颜。青天悬玉镜，为我照榆关。
丰城逢夏子还都余尚南征
作者：林大春
朝代：明

清夜见龙光，苍茫入豫章。主人复行客，游子尚他乡。蝉意含秋远，江声引夏长。明朝重相望，南北渺烟霜。
为刘山人题扇上景赠别洪广文之福安福安宋行在也二首
作者：林大春
朝代：明

荷蒉曾过孔氏门，幽怀遥寄万山云。孤村寥落归来晚，满背斜阳欲献君。独棹孤舟向海涯，此中曾作帝王家。于今往事俱陈迹，惟见蟠桃几树花。
为刘山人题扇上景赠别洪广文之福安福安宋行在也二首·其一
作者：林大春
朝代：明

荷蒉曾过孔氏门，幽怀遥寄万山云。孤村寥落归来晚，满背斜阳欲献君。
为刘山人题扇上景赠别洪广文之福安福安宋行在也二首·其二
作者：林大春
朝代：明

独棹孤舟向海涯，此中曾作帝王家。于今往事俱陈迹，惟见蟠桃几树花。
久辞典修郡乘乃辱友人以诗趣行因次韵答之
作者：林大春
朝代：明

海邦文献沉沦久，华斧凭谁秉至公。料有持衡归笔下，宁期驰币到山中。作书苦谢二千石，赠我能追三百风。不是野夫甘玩世，雕龙元自属良工。
九日栾城逢赵侍御
作者：林大春
朝代：明

曾为汉使接清班，犹记周游河济间。此日相逢对秋色，与君未减旧时颜。孤城月落中山出，平野烟销滹水还。不用登高重垂泪，风云直北是京关。
九日登东山时适郑节推重建双忠庙落成
作者：林大春
朝代：明

荒郊渐启三千界，古庙重开二百年。天遣忠魂留远地，人传盛事属高贤。云门翠满玄旌出，石屋凉生瀑布悬。此日登临成胜迹，须题姓字照山川。
九日至罗浮偕同游历览诸胜欣然会心漫有短述留题石壁以纪岁月四首
作者：林大春
朝代：明

迢遥径路松萝满，一道鸣蝉玉磬声。立马乍惊仙乐奏，登台偏讶雨花明。轩传遗履青鸾入，洞有馀丹紫气生。却向珠宫问奇事，御香犹绕汉双旌。九日登临愿不虚，问谁曾此谒仙居。皆云太守二千石，更有游人岁百馀。入地铜龙向天阙，腾空锦雀下庭除。荒碑梵宇多题字，不见当年御简书。青霞洞晓霞初起，爱日亭开日正东。雨后径留苔藓碧，秋深池动藕花红。楼窥朝斗临沧海，树隐飞云接太空。闻道尚书遗赐履，令人空复仰高风。名山地僻君为主，古洞天开石作题。气壮漫誇鲸海跃，家贫空有鹿门携。飞泉细洒银河袅，宿雾轻笼玉女低。更喜玉娥醉相映，新妆閒对铁桥西。
九日至罗浮偕同游历览诸胜欣然会心漫有短述留题石壁以纪岁月四首·其一
作者：林大春
朝代：明

迢遥径路松萝满，一道鸣蝉玉磬声。立马乍惊仙乐奏，登台偏讶雨花明。轩传遗履青鸾入，洞有馀丹紫气生。却向珠宫问奇事，御香犹绕汉双旌。
九日至罗浮偕同游历览诸胜欣然会心漫有短述留题石壁以纪岁月四首·其三
作者：林大春
朝代：明

青霞洞晓霞初起，爱日亭开日正东。雨后径留苔藓碧，秋深池动藕花红。楼窥朝斗临沧海，树隐飞云接太空。闻道尚书遗赐履，令人空复仰高风。
九日至罗浮偕同游历览诸胜欣然会心漫有短述留题石壁以纪岁月四首·其二
作者：林大春
朝代：明

九日登临愿不虚，问谁曾此谒仙居。皆云太守二千石，更有游人岁百馀。入地铜龙向天阙，腾空锦雀下庭除。荒碑梵宇多题字，不见当年御简书。
九日至罗浮偕同游历览诸胜欣然会心漫有短述留题石壁以纪岁月四首·其四
作者：林大春
朝代：明

名山地僻君为主，古洞天开石作题。气壮漫誇鲸海跃，家贫空有鹿门携。飞泉细洒银河袅，宿雾轻笼玉女低。更喜玉娥醉相映，新妆閒对铁桥西。
九日陪郭使君梅别驾饮少峰池亭使君有诗四首因用其韵各得一字和之
作者：林大春
朝代：明

熊车随别驾，戏马到山家。今夕是何夕，黄花尚未花。长廊通露气，古木宿烟霞。独有林中叟，同来玩物华。泉源分凤渚，山色蔼丹丘。姓字曾题座，风骚忆壮游。庭芳金粟吐，池涌锦鳞浮。剪作东篱菊，聊充北海瓯。深林残暑退，宿雨乍凉天。片月弦初上，长河影渐连。论文樽酒外，看剑斗牛边。更觉沉冥思，飘飘入紫烟。主人常爱客，座上满鸿儒。架捲三坟轴，堂开五岳图。风流何水部，经术董江都。授简俱能赋，无惭为大夫。
九日陪郭使君梅别驾饮少峰池亭使君有诗四首因用其韵各得一字和之·其三
作者：林大春
朝代：明

深林残暑退，宿雨乍凉天。片月弦初上，长河影渐连。论文樽酒外，看剑斗牛边。更觉沉冥思，飘飘入紫烟。
九日陪郭使君梅别驾饮少峰池亭使君有诗四首因用其韵各得一字和之·其四
作者：林大春
朝代：明

主人常爱客，座上满鸿儒。架捲三坟轴，堂开五岳图。风流何水部，经术董江都。授简俱能赋，无惭为大夫。
九日陪郭使君梅别驾饮少峰池亭使君有诗四首因用其韵各得一字和之九日陪郭使君梅别驾饮少峰池亭使君有诗四首因用其韵各得一字和之·其二
作者：林大春
朝代：明
体裁：五言律诗

泉源分凤渚，山色蔼丹丘。姓字曾题座，风骚忆壮游。庭芳金粟吐，池涌锦鳞浮。剪作东篱菊，聊充北海瓯。
九马行
作者：林大春
朝代：明

君不见吴兴公子八骏图，飞腾矫若群龙趋。白日忽疑风雨至，满堂宾客生欢呼。又不见周王殿下画五马，蹄嘶仰秣长松下。阴云惨澹起高台，恍若麒麟出东野。吁嗟神物难久存，二图剥落随湮沦。毕宏韦偃不可作，空馀诗牍留千春。岂意于今忽见此，珍重周生远携取。问谁作者自勾吴，唐寅妙手追前史。依稀远逼画龙公，不说林良与钦礼。雄文一举冠南都，惜哉不遇空老死。怪得画马无定疋，不用周游遍八极。渡江化龙非所思，但画霜蹄二十七。轻尘软草按辔行，人马回翔两相得。或经茂树相向鸣，或逐凉飙傍人立。暖嚼平芜瘦骨高，浴罢清泉血汗湿。锦石金莎色似烟，修鬣方瞳干如铁。须臾变化态不同，生绡恐与天河通。可奈观者不省事，徒以方员肥瘦论其工。岂知牝牡骊黄外，自有天然意趣之无穷。安得驰之冀北之广野，定须云锦千疋皆为空。以此命名作冀图，知子含情忆塞翁。吾闻骐骥之初世，未识盐车陇阪心忡忡。一朝邂逅遇知己，千金一顾何其雄。天下未必无伯乐，人间岂尽非宛洛。有才到底终为用，不见荆山卞和璞。
予适有凤城之游辱何郡丞示以病中喜雍儿至之作依韵和之
作者：林大春
朝代：明

廊庙江湖志未休，清时蚤已擅名流。犹怀画省香萦袖，不信青山雪满头。淮浦三年汲老卧，会稽今日马迁游。龙驹忽报来千里，庭训应知为道谋。
二酉园
作者：林大春
朝代：明

泽国天开翼轸墟，凭将先子命藏书。空中楼阁罗星象，海内文章列地舆。五岳风清歌凤外，三山云起卧龙初。主人游玩应无厌，不说神宫洞府居。
于容县江上遇方海围至自勾漏因与维舟夜酌
作者：林大春
朝代：明

见说西寻勾漏归，沧江东去对朝晖。丹砂已就仙人鼎，烟水应牵赋客衣。鹦鹉笼中秋自语，蜻蜓竹里暮还飞。烝徒莫讶维舟急，尘世相逢此地稀。
云山隐君以平生诗草惠示辄有批评不谓我僭反辱谦爱诗以致谢
作者：林大春
朝代：明

匡生善说诗，令人会解颐。顾予得佳句，聊尔赞微辞。飘逸惊鸿举，疏慵愧豹窥。敢云斫匠手，一字足为师。
五草堂诗 其一 考槃草堂
作者：林大春
朝代：明

朝宗沔水向东流，中有硕人卧一丘。尽道表闾逢圣主，不缘输粟拜通侯。云归涧谷三湘暮，月引渔樵七泽秋。寂寞幽栖今再造，犹馀逸韵并青州。
五草堂诗 其三 玉沙草堂
作者：林大春
朝代：明

新阳古道玉为沙，背郭名园结绮霞。修竹珊珊鸣杂佩，飞泉滚滚散瑶华。窗含翠雨孤峰出，座倚青萍北斗斜。客有问奇兼载酒，朝朝频向子云家。
五草堂诗 其二 六羡草堂
作者：林大春
朝代：明

城阙江关接地灵，怀哉良友隔幽冥。荒苔剩有陈蕃榻，故迹空迷陆羽经。金罍玉杯情不恋，朝台暮省梦还醒。素心最爱东流水，流到千年总未停。
五草堂诗 其五 莲花草堂
作者：林大春
朝代：明

内方学士莲花主，此日莲花又属君。霁色曾窥淮海月，芳魂犹带蜀江云。閒来开径招求仲，兴至临池学右军。一自公车赴徵召，北山徒尔勒移文。
五草堂诗 其四 独耕草堂
作者：林大春
朝代：明

汉主宸游下石城，当途不辍陇头耕。侍臣立马惊馀论，野老驱牛隐姓名。湖海变迁朝日在，桑田澹荡晚烟生。何期外史探奇甚，独倚沧浪望玉京。
五草堂诗·考槃草堂
作者：林大春
朝代：明

朝宗沔水向东流，中有硕人卧一丘。尽道表闾逢圣主，不缘输粟拜通侯。云归涧谷三湘暮，月引渔樵七泽秋。寂寞幽栖今再造，犹馀逸韵并青州。城阙江关接地灵，怀哉良友隔幽冥。荒苔剩有陈蕃榻，故迹空迷陆羽经。金罍玉杯情不恋，朝台暮省梦还醒。素心最爱东流水，流到千年总未停。新阳古道玉为沙，背郭名园结绮霞。修竹珊珊鸣杂佩，飞泉滚滚散瑶华。窗含翠雨孤峰出，座倚青萍北斗斜。客有问奇兼载酒，朝朝频向子云家。汉主宸游下石城，当途不辍陇头耕。侍臣立马惊馀论，野老驱牛隐姓名。湖海变迁朝日在，桑田澹荡晚烟生。何期外史探奇甚，独倚沧浪望玉京。内方学士莲花主，此日莲花又属君。霁色曾窥淮海月，芳魂犹带蜀江云。閒来开径招求仲，兴至临池学右军。一自公车赴徵召，北山徒尔勒移文。
京师元夜闻箫效庾子山体寄萧生
作者：林大春
朝代：明

春灯乱马鸣，侠气动燕城。当尊绮罗满，连云甲第横。月低金阙树，冰断玉河声。一曲秦台奏，悠然箫史情。
人日雨
作者：林大春
朝代：明

献岁占人日，惟祈此日晴。岂知春雨至，更觉春花明。湿舞空庭鹤，寒栖独树莺。老夫犹见客，相对话蓬瀛。
从军行用季子韵
作者：林大春
朝代：明

汉皇重拓地，漠北心所期。诏徵五陵少，赴募宁讵迟。挟策系单于，壮志擒焉支。云胡专阃寄，一石悬纤丝。秋高胡马鸣，杀气连西垂。刍粟飞以挽，牛酒椎且酾。奇材不见收，剑客空逶随。长歌别紫塞，微吟向江湄。回首望黄云，岩冗多故耆。徘徊关陇月，河水方涟漪。颇牧才难用，李广称数奇。言归南山下，朝游鹿与麋。因思古豪俊，勒铭钟鼎彝。谈兵赤龙斗，说剑白猿悲。安能赋田园，独酌卧东篱。寄语同袍者，努力酬恩私。
代张职方上南都孙宗伯二十二韵时张适使西边
作者：林大春
朝代：明

昭代称多士，孤忠世有人。传家重清白，雅志抱经纶。对策廑亲览，校书列近臣。经筵随紫气，国学坐青春。奉杖临雍日，陈诗幸洛辰。旋迁宗伯贰，复佐宰衡钧。已见官仪肃，行看海宇均。婺星惊陨落，天意动悲辛。匍匐龙山外，号呼镜水滨。严陵藏避俗，安石起为民。却向开基地，应辞要路津。镐丰知镇静，礼乐待儒绅。文藻东都赋，风云北阙身。平生仰乔岳，迟暮接丰神。矧附河东凤，兼怀阁上麟。苍茫俱恋汉，慷慨独游秦。岂作弹冠笑，惟怜解剑真。乾坤青眼隔，吾道白头新。边塞鱼书断，中原羽檄频。何当息氛祲，从此静胡尘。勋业垂伊傅，钟彝勒甫申。悬知戴南斗，夜夜拱星辰。
以笔墨秋扇赠郑使君戏成三绝
作者：林大春
朝代：明

梦中五色寻常见，醉里千文秃似山。留却一枝新更好，凭君挥洒落人间。刚丢半点光如漆，一月能消得几分。闻道草玄今尚白，故将石墨赠扬云。霜标玉质好谁同，执手踟躇等画工。莫向凉飙叹萧瑟，山间时自有炎风。
以笔墨秋扇赠郑使君戏成三绝·其一
作者：林大春
朝代：明

梦中五色寻常见，醉里千文秃似山。留却一枝新更好，凭君挥洒落人间。
以笔墨秋扇赠郑使君戏成三绝·其三
作者：林大春
朝代：明

霜标玉质好谁同，执手踟躇等画工。莫向凉飙叹萧瑟，山间时自有炎风。
以笔墨秋扇赠郑使君戏成三绝·其二
作者：林大春
朝代：明

刚丢半点光如漆，一月能消得几分。闻道草玄今尚白，故将石墨赠扬云。
余在梧时尝赠刘生诗箑一执既别去八年闻其箑尚在兹有复持扇至为生请书者因走笔寄此二首
作者：林大春
朝代：明

梧中一箑数行书，赠尔曾经八载馀。此日重书还此箑，料应执手更踟躇。草玄作赋三朝事，流水高山万古心。最喜侯生能问字，何妨钟子独知音。
余在梧时尝赠刘生诗箑一执既别去八年闻其箑尚在兹有复持扇至为生请书者因走笔寄此二首·其二
作者：林大春
朝代：明

草玄作赋三朝事，流水高山万古心。最喜侯生能问字，何妨钟子独知音。
便面
作者：林大春
朝代：明

百顷风涛万马奔，空山行旅尽销魂。未论天险开巫峡，疑有神功凿禹门。
便面二首
作者：林大春
朝代：明

古人重一物，可托千金交。虽云草木微，比德称琼瑶。青山静如雾，飞泉何处来。声疑天外起，势散作风雷。
便面二首
作者：林大春
朝代：明

碧水浮云弄晚岑，秋深落叶满空林。石桥乘兴欲飞度，谁识维舟结网心。万壑寒来凝玉马，六花飞尽见琼枝。驱驰应有梁园约，不似羊生入楚时。
便面二首·其一
作者：林大春
朝代：明

古人重一物，可托千金交。虽云草木微，比德称琼瑶。
便面二首·其一
作者：林大春
朝代：明

碧水浮云弄晚岑，秋深落叶满空林。石桥乘兴欲飞度，谁识维舟结网心。
便面二首·其二
作者：林大春
朝代：明

万壑寒来凝玉马，六花飞尽见琼枝。驱驰应有梁园约，不似羊生入楚时。
便面二首·其二
作者：林大春
朝代：明

青山静如雾，飞泉何处来。声疑天外起，势散作风雷。
偶以敝衣遗刘山人山人以季子遇荣老事辞口占答之
作者：林大春
朝代：明

季子居高视曷卑，荣公一笑古来稀。当年道左遗何物，不是升堂老敝衣。
儒隐林君挽辞
作者：林大春
朝代：明

嗟君高义薄层丘，一诺能轻万户侯。锦里家声推甲第，朱门客散几春秋。老来犹记雕虫句，梦去应随化蝶游。今日登堂馀一哭，四山风雨暗沧洲。
元夜邀孙比部李山人园林小集
作者：林大春
朝代：明

盈盈皓魄隐林端，今夕何期此共看。海岳游人探玉烛，江湖迁客忆金銮。歌声入座停云袅，桂影浮空满露团。休问行藏怅歧路，天涯相聚尽新欢。
光山小驻至麻城道中答山中故人
作者：林大春
朝代：明

山城十日渡江干，不是悠悠恋一官。世事犹闻贾傅泪，交游未厌贡生冠。溪田漠漠通泉细，竹舍阴阴带雾寒。若效耦耕空避世，平生幽意讵应难。
入关二首
作者：林大春
朝代：明

地扼三秦塞，天雄百二城。重关犹虎视，严夜候鸡鸣。日抱黄河出，山连华岳横。独怜禾黍尽，悽恻忆周京。壮节关山外，雄图河汉流。空城经战垒，落日记歌楼。岂作黄金说，真乘紫气游。尧封欲有寄，回首隔中州。
入关二首·其一
作者：林大春
朝代：明

地扼三秦塞，天雄百二城。重关犹虎视，严夜候鸡鸣。日抱黄河出，山连华岳横。独怜禾黍尽，悽恻忆周京。
入关二首·其二
作者：林大春
朝代：明

壮节关山外，雄图河汉流。空城经战垒，落日记歌楼。岂作黄金说，真乘紫气游。尧封欲有寄，回首隔中州。
入楚忆舍弟
作者：林大春
朝代：明

雾重峰高花气悲，风烟处处总愁思。天低野馆游秦梦，月落江楼入楚时。海内交游空满眼，山中松桂忆连枝。池塘此日仍春草，长夏无妨同赋迟。
六月三日出郊园
作者：林大春
朝代：明

别墅依林泉，薄言避諠燠。入门多南风，奇花间修竹。坐久神气清，胸怀了无俗。烹茶焚柏香，馀烟淡苍玉。蝉琴间迭奏，鸟语欢相续。客至自城隅，童归散沂浴。摧薪煮碧芹，移脯具饘粥。翛然世味殊，曲肱枕初熟。
兴宁道中
作者：林大春
朝代：明

青年慕请缨，策马问君平。谓我三千字，能将百万兵。岁华惊转瞬，踪迹半浮萍。今日重过处，临风感慨生。
再用前韵和樊督学二首
作者：林大春
朝代：明

霜清梧叶晓峰秋，俄见风行海外州。十载名高岛夷识，百年道在日星流。山开紫翠云归寺，沙动微明月满舟。尽道文翁能化蜀，全胜陆贾越南游。彤庭相望蓟门秋，翠节相逢古粤州。去国虞卿书自著，忧时贾傅泪长流。殷勤把赠千金剑，浩荡心随万斛舟。却恨诗成人已远，濠梁谁拟续重游。
再用前韵和樊督学二首·其一
作者：林大春
朝代：明

霜清梧叶晓峰秋，俄见风行海外州。十载名高岛夷识，百年道在日星流。山开紫翠云归寺，沙动微明月满舟。尽道文翁能化蜀，全胜陆贾越南游。
再用前韵和樊督学二首·其二
作者：林大春
朝代：明

彤庭相望蓟门秋，翠节相逢古粤州。去国虞卿书自著，忧时贾傅泪长流。殷勤把赠千金剑，浩荡心随万斛舟。却恨诗成人已远，濠梁谁拟续重游。
再至京师得张少参辽阳之讯诗以答之二首
作者：林大春
朝代：明

含香趋省署，洒酒向都亭。别去知何日，重来鬓已星。边尘随客到，海色对人青。欲问辽东鹤，临风忆管宁。君今犹汉塞，我昔度榆关。帝迹依然在，仙踪讵可攀。天高赤雁迥，气暖玉貂閒。闻道东夷贡，年年泛海还。
再至京师得张少参辽阳之讯诗以答之二首·其一
作者：林大春
朝代：明

含香趋省署，洒酒向都亭。别去知何日，重来鬓已星。边尘随客到，海色对人青。欲问辽东鹤，临风忆管宁。
再至京师得张少参辽阳之讯诗以答之二首·其二
作者：林大春
朝代：明

君今犹汉塞，我昔度榆关。帝迹依然在，仙踪讵可攀。天高赤雁迥，气暖玉貂閒。闻道东夷贡，年年泛海还。
再过赣江别同年徐宪副辱以楚游诗见示且索近作书此寄之二首
作者：林大春
朝代：明

复此虔台会，翻疑昨日逢。山留登眺处，水写别离踪。楚迹多乘兴，新诗得大宗。应怜倦游者，犹自问雕龙。与君俱拙宦，廿载一官同。弃置复何道，飞翻可自工。州分二水合，地迥百峦通。勿谓庾关隔，而无鸿雁东。
再过赣江别同年徐宪副辱以楚游诗见示且索近作书此寄之二首·其一
作者：林大春
朝代：明

复此虔台会，翻疑昨日逢。山留登眺处，水写别离踪。楚迹多乘兴，新诗得大宗。应怜倦游者，犹自问雕龙。
再过赣江别同年徐宪副辱以楚游诗见示且索近作书此寄之二首·其二
作者：林大春
朝代：明

与君俱拙宦，廿载一官同。弃置复何道，飞翻可自工。州分二水合，地迥百峦通。勿谓庾关隔，而无鸿雁东。
冬夜辱韩参知见过即席赋赠得柏梁体一首
作者：林大春
朝代：明

生不愿封万户侯，但愿一识韩荆州。苍山碧海空悠悠，白日青天愿始酬。相逢意气凌清秋，龙光烁烁干斗牛。忆昔韩侯侍冕旒，垂绅正色立螭头。手奉丹书下御楼，王侯抗礼迎道周。高标直节谁能侔，金章紫绶临荒陬。于蕃于宣申伯俦，大岭之东湛恩流。江湖廊庙关离忧，神交气合非强求。灯前细论听吟讴，一谈一笑皆坟丘。黄唐盛际臻鸿休，麟出瑞世凤来游。伊予既觏美且修，深宵忘却千古愁。新月微茫风飕飕，揽衣起视思貂裘。士遇知心怀壮猷，安能屈曲希巢由。
冬夜过魏大夫醉为短述赠之
作者：林大春
朝代：明

驱车曾向玉河路，把酒相看说海东。此日重逢怜汉月，同袍犹自咏秦风。夜横宝剑龙光远，雪满瑶台鹤梦空。起草年来更何事，知君兴在华山中。
冬夜郑使君萧徵君见过联句
作者：林大春
朝代：明

剪烛坐青宵，论文慰寂寥。月高天气冷，风急露华飘。尊酒留欢剧，弦琴引兴饶。秦台惊逸奏，金谷羡清标。雅尚怀真隐，丹心恋紫霄。愁看江廓雾，閒听海门潮。何日登台阜，还期度石桥。愿君松柏志，莫向岁寒凋。
冬日苏明府席上醉歌
作者：林大春
朝代：明

庭前莫作长松树，怪惹凄风起阴雾。争知乾鹊噪其颠，为报行人千里至。行人千里自何方，云自扬州吴楚之豫章。银章紫绶动星宿，文学吏治生辉光。世人折腰为五斗，甘事逢迎竞趋走。五柳先生归去来，彭泽遗碑在人口。归去来兮芜田园，三径荒兮松菊存。却笑移家住东郭，还如卜宅居南村。南村非为卜其宅，素心乐与数晨夕。乘兴来游尽酒豪，醉后狂歌半吟伯。中有山人号石洲，平生意气凌清秋。矧是通家辱游好，复以文字相绸缪。以此行来两不厌，不问春花秋月与冬霰。虚堂坐久到飞潮，促席谈倾过奔电。有时背着霜风高，力挽门屏遮怒号。岁寒正须共冰雪，宁学经生感二毛。君不见东家有客珠为履，玳瑁簪儿那足齿。又不见西家有女翠为衱，高倚妆楼笑槃汲。一朝客散美人捐，当日繁华不复还。仰视楼前玉委地，徒闻环佩声珊珊。人生得意祇如此，何似君家淡如水。请君听我醉时歌，天空月色银河里。
冬日过同年赵司理话旧遂成四绝
作者：林大春
朝代：明

曲江宴罢几经春，君入荆兮我使秦。往事祇今俱莫问，与君同是倦游人。论交夙昔尽豪游，半立螭头侍冕旒。一自风流波荡后，谁能白发老丹丘。归欤吾道任洄环，那复姬公入梦班。独有凤凰台上客，逢人犹自说孤山。山林朝市孰高深，须识孙登一啸心。可奈同乡各异县，何当杖屦日相寻。
冬日过同年赵司理话旧遂成四绝·其一
作者：林大春
朝代：明

曲江宴罢几经春，君入荆兮我使秦。往事祇今俱莫问，与君同是倦游人。
冬日过同年赵司理话旧遂成四绝·其三
作者：林大春
朝代：明

归欤吾道任洄环，那复姬公入梦班。独有凤凰台上客，逢人犹自说孤山。
冬日过同年赵司理话旧遂成四绝·其二
作者：林大春
朝代：明

论交夙昔尽豪游，半立螭头侍冕旒。一自风流波荡后，谁能白发老丹丘。
冬日过同年赵司理话旧遂成四绝·其四
作者：林大春
朝代：明

山林朝市孰高深，须识孙登一啸心。可奈同乡各异县，何当杖屦日相寻。
凤城七夕辱比邻陈君治具见贻有感而作
作者：林大春
朝代：明

新秋犹旅食，嘉蔬与芳邻。一饭应须报，宁同按剑人。
凤城春夜辱劳使君邀集于金山精舍别归却寄是诗兼以为谢
作者：林大春
朝代：明

玉树金城远市諠，画桥灯火使君轩。登堂乍解南州榻，入座频催北海樽。碧海龙蟠过夜雨，丹山凤啸起朝暾。平明忽挂归帆去，回首朱幡隔紫垣。
凤渚薛生以岁暮来访季弟于山斋因留信宿别去诗以赠之
作者：林大春
朝代：明

孤山玉蕊破晴芬，家弟朝朝苦忆君。说到便怜书似雪，重来空有赋凌云。幽斋夜语山灵动，曲水春临海色分。忽别雁行归凤渚，徒劳牛斗望龙文。
出塞
作者：林大春
朝代：明

三春已暮尚西征，慷慨谁怜出塞情。烽火连年惊汉戍，乾坤千古限秦城。风前剑佩明星落，战后关山青草生。贾谊迂疏空表饵，何当投笔静边声。
刘山人僦居邻舍书此为赠
作者：林大春
朝代：明

西家有客隐房廊，疑是梁鸿与孟光。湖海早能藏姓字，江山谁复擅文章。风前凤啸声凄切，天际鸿飞影混茫。却笑南阳一出后，断烟空锁卧龙冈。
刘山人山居用韵
作者：林大春
朝代：明

笑看苍龙护野桥，桃源去路觉迢迢。空斋初下徐生榻，老树犹悬巢父瓢。砚洗池塘将月溷，茶烹竹叶和云烧。当年羽翼谋臣计，黄绮何曾为汉招。
初秋与门人周生陪谢明府及黄梁二广文祈神海上俯瞰大湖环视石壁漫有短述以纪其事四首
作者：林大春
朝代：明

沧溟万里自天开，云汉歌残此地来。身隐漫劳浮海伴，民穷还仗济川才。沙分凤野声含雨，浪起龙门势作雷。为问昌黎归去后，不知登眺几人回。五岳曾随一鹤游，奇观今日此全收。奔涛乍骇群龙斗，乘水翻疑积雪浮。天外帆飞唯片叶，梦中人去已千秋。苍茫顿起凌空思，欲倚乘槎泛斗牛。锦石缤纷俨翠翘，神功天凿障秋潮。云梯直下三千尺，铁缆斜牵五十条。伏虎弯弓应错认，非熊垂钓可须招。山童报道灵湫出，伫看甘霖下九霄。年来海上已忘机，此日看山思欲飞。为有清标兼二妙，况闻丽藻逼玄晖。悬崖细草承仙佩，滚浪飞花湿羽衣。莫道太空浑无意，层云西北正霏霏。
初秋与门人周生陪谢明府及黄梁二广文祈神海上俯瞰大湖环视石壁漫有短述以纪其事四首·其三
作者：林大春
朝代：明

锦石缤纷俨翠翘，神功天凿障秋潮。云梯直下三千尺，铁缆斜牵五十条。伏虎弯弓应错认，非熊垂钓可须招。山童报道灵湫出，伫看甘霖下九霄。
初秋与门人周生陪谢明府及黄梁二广文祈神海上俯瞰大湖环视石壁漫有短述以纪其事四首·其二
作者：林大春
朝代：明

五岳曾随一鹤游，奇观今日此全收。奔涛乍骇群龙斗，乘水翻疑积雪浮。天外帆飞唯片叶，梦中人去已千秋。苍茫顿起凌空思，欲倚乘槎泛斗牛。
初秋与门人周生陪谢明府及黄梁二广文祈神海上俯瞰大湖环视石壁漫有短述以纪其事四首·其四
作者：林大春
朝代：明

年来海上已忘机，此日看山思欲飞。为有清标兼二妙，况闻丽藻逼玄晖。悬崖细草承仙佩，滚浪飞花湿羽衣。莫道太空浑无意，层云西北正霏霏。
别孙使君教授临江
作者：林大春
朝代：明

使君起自飞龙初，执政大臣有荐书。翻然欲复贞观时，拔茅汇进登唐虞。祇为尚书期不赴，遂令十载留公车。一朝赋就雄三辅，分符千里拜黄图。黄图三辅名天下，文学吏治倾西都。岂知世事非古昔，不爱鸣瑟爱筝竽。黄金殊锡人所羡，素丝直节谁能渝。解绶萧然别畿甸，怜才复尔寄江湖。畿甸江湖浑不异，民风士习元相须。君不见汉家制礼叔孙生，鲁国两生空踌蹰。又不见六国纷纷争帝秦，仲连谔谔秦兵趋。世道污隆有如此，谁云禄薄官为儒。
别季子之岭南
作者：林大春
朝代：明

天时多变迁，人事迭消长。纷纷大道旁，日夕兢轮鞅。岂不惮烦劳，所思良不浅。谋王本素心，谈天寄青眼。宁肯卧岩冗，白首同泱莽。所以于陵子，辞爵性云褊。南阳有昆季，三国恣来往。彼此会有适，致身各通显。汝昔抱奇姿，中年尚偃蹇。今日强行迈，夙志从兹展。莫言久不鸣，一鸣振清响。莫言久不飞，一飞蔽天壤。持此慰离肠，一思一回转。
别戴筠台使岭外
作者：林大春
朝代：明

青门别汉使，离恨满秋空。气合雕龙外，名高画省中。园林愁积雾，岭海望长风。定有罗浮月，随君访葛洪。
别梁宪副入觐便道归省
作者：林大春
朝代：明

十年焚草识名流，河尹犹传李郭舟。岁晚相逢怜夜璧，天寒忆别看吴钩。燕台晓色鸾旂入，恒岳春晖彩袖游。此日东封待词赋，周南未许重淹留。
别郑少参之贵州用韵
作者：林大春
朝代：明

怜君独立波流际，此日西南任转蓬。已把丹心照江水，莫将笔意夺天工。遐陬剩有相如檄，殊俗犹传汉武风。最是萧条秦塞路，不知谈笑几人同。
别陈佥宪赴苍梧
作者：林大春
朝代：明

家山同日赴徵书，有客他乡叹索居。漫道周南留太史，还疑西蜀拜相如。苍梧霜雪龙行外，翠岭风烟虎战馀。应忆旧游在中秘，故人今已佩金鱼。
别陈方伯之山东
作者：林大春
朝代：明

同来瘴岭忽经秋，同病怀归相慰留。才薄途穷有知己，官迁名重生离忧。岱宗树向云间出，河济舟如天上浮。自古中原异边徼，风烟谁念马卿愁。
北平同纪使君谒夷齐庙于孤竹故墟
作者：林大春
朝代：明

天造商周际，兴亡代有人。后车号尚父，叩马称逸民。尚父或可继，逸民孰与邻。让国事微细，饿死归其真。岂知身后名，高风激千春。附骥非所料，善报讵所论。孟子尊古圣，孔门曰求仁。嗟哉圣贤心，今古难拟伦。如彼登华岳，诸山空嶙峋。又如泛沧海，百流非通津。予生百世下，上驰千载神。故里询遗庙，夙心仰后尘。看山见薇蕨，随马入荆榛。城郭犹殷旧，清朝祀典新。使君以时至，先后俱称循。有玺始建白，继今名公巡。雅怀节所尚，继治道须因。馀韵兹仍在，移风意更勤。行看懦顽起，坐令习尚淳。峨峨商公文，金石罗秋旻。会须载名笔，重此勒贞珉。
十月从留都南归江上阻风端居默祷厥明连得顺风径渡鄱阳入豫章计日踰岭
作者：林大春
朝代：明

十月泛长江，风帆宛自开。朝发江东门，寒风欣北来。谁知中道间，风乃与时乖。帆开飞不去，日暮江厓栖。故人阻烟波，舟师委沙泥。投诗谢河伯，潜心雁所怀。清宵若有应，晨兴路不迷。千里倏然至，思亲愿始谐。何以报罔极，流风吾当回。
南征寄吴中望顾子良兼忆钱惟重
作者：林大春
朝代：明

二兄并西署，而我独南行。已报吴中急，空传邺下兵。楼船秋战罢，庙议日何成。向夕辞燕阙，新闻隔凤城。逢人愧奔走，世事叹纷更。洛浦疑留佩，沧浪且濯缨。无家还入海，有友未归京。阻绝干戈际，蹉跎岁月情。乱离亲定否，迁转俗相轻。旧日惟吴季，闻风抵顾生。比邻能再卜，车盖定须倾。倘遇衡阳雁，为烦一寄声。
去大梁入辉县道中人不知其为故臬吏也漫有短述却寄同游诸君子二首
作者：林大春
朝代：明

海上幽居岁几更，山中一出为苍生。祇今听得孙登啸，肯向时人说姓名。昔从此路入梁园，今别梁园复此路。寄语邹枚旧词客，相思莫诵凌云赋。
去大梁入辉县道中人不知其为故臬吏也漫有短述却寄同游诸君子二首·其二
作者：林大春
朝代：明

昔从此路入梁园，今别梁园复此路。寄语邹枚旧词客，相思莫诵凌云赋。
去粤效玄晖体却寄苏铨部道先
作者：林大春
朝代：明

离袂临广潮，离帆下丰渚。长途一以长，玉容旷修阻。龙泉怅复分，凤吹怜欢聚。夕鳞翔碧川，秋鸟游珠树。感此夜西征，幽怀日东注。夙期宁遽逢，芳讯何当遇。日入吟虚堂，出门谁与晤。
又代钱惟重挽顾母辞一章
作者：林大春
朝代：明

井丹亦有言，之子在江黄。井丹过闾时，余亦浮荆湘。云羽各差池，未获同登堂。忆昔顾生来，明经谒未央。生也奉檄归，江汉空相望。怅余未云遇，神交千里长。去年余西归，比邻接辉光。每怀生也进，遥知母也强。昨日闻报书，云已游大荒。造物茫何意，孝子心苦伤。井丹甫作诵，清风激中肠。因之感聚散，不独悲存亡。如玉惭徐孺，生刍聊寄将。
双寿崇封诗为贾尚书父母
作者：林大春
朝代：明

北斗瞻垂象，南山赋雅篇。周庠今踰重，汉制近能全。玉露传中禁，瑶池集上筵。共怜执爵美，谁识断机贤。勋业风云会，恩光日月先。遥知华封里，长此祝尧年。
双寿承恩为丁使君双亲赋
作者：林大春
朝代：明

天上双星耿自流，人间五福此全收。身同庞隐当平世，儿有莱衣属壮游。玉露新沾芝草湿，瑶池重见碧桃秋。使君更拟陈情疏，不似区区为报刘。
古意
作者：林大春
朝代：明

见说西征急，征夫行路难。初闻度辽海，复道返长安。传箭几时歇，寄书何处看。秋宵散银烛，独照锦衾寒。
古意
作者：林大春
朝代：明

阿房紫光满，上林秋色遥。东方隐金马，季子敝黑貂。
古意二首
作者：林大春
朝代：明

一别昭阳路，瑶台旧已非。新妆收翠黛，锦瑟暗清徽。书断青鸾杳，恩沾玉露稀。徒劳望宫树，犹自护仙衣。岁晚玉容苦，天寒辇路长。自知怜弱质，不敢怨微霜。桂水飘凉夜，桃花逼艳阳。当年同女伴，日日侍君王。
古意二首·其一
作者：林大春
朝代：明

一别昭阳路，瑶台旧已非。新妆收翠黛，锦瑟暗清徽。书断青鸾杳，恩沾玉露稀。徒劳望宫树，犹自护仙衣。
古意二首·其二
作者：林大春
朝代：明

岁晚玉容苦，天寒辇路长。自知怜弱质，不敢怨微霜。桂水飘凉夜，桃花逼艳阳。当年同女伴，日日侍君王。
古道行
作者：林大春
朝代：明

古道金丹点顽铁，原来此语良虚设。又道骅骝不用鞭，假饶不是空徒然。世上才豪尽奔走，何事空房仍独守。千言万语不投机，始信贤愚非偶为。不如高卧强飧食，閒看儿童相对奕。
古镜吟
作者：林大春
朝代：明

古镜亦有名，不知何代发。传言山泽中，千年成妙质。弃置没尘土，灵光间明灭。地宝岂终藏，樵者瞰明穴。白日风雨惊，鬼啸声激烈。因持赠佳人，比之双宝玦。佳人赏我趣，为我披心结。静观临广庭，天然自奇绝。龙文隐空青，丹凤吹玄雪。有时中夜开，青天见明月。恍如清秋空，河山影尽列。又如碧海游，坐见金银阙。人心亦如此，万里光澄澈。但愿时时开，持此幽贞节。
司马席上中秋
作者：林大春
朝代：明

明月当空满，游人独未归。清歌振瑶席，坐客欲沾衣。
同鲁朝选出使京洛道别
作者：林大春
朝代：明

汉节俱千里，予西君向东。辞荣宁独往，不辱竟谁同。天隐寒沙暮，月高烟树空。离怀惟宝剑，相望气成虹。
后五草堂 其一 南纪草堂
作者：林大春
朝代：明

凤野分南纪，龙飞属上游。洲联二水合，景似百泉幽。碧沼金鳞出，芳畦玉粒浮。时闻解珠佩，不为狎沙鸥。
后五草堂 其三 背郭草堂
作者：林大春
朝代：明

世业方城里，先人有敝庐。一从出郭去，遂与市尘疏。牧笛楼台外，渔歌烟雨馀。何须向岩谷，此地即仙居。
后五草堂 其二 建兴草堂
作者：林大春
朝代：明

去家才咫尺，回首隔城阴。径绕花台古，堂连太白深。新篁生凤彩，老柏作龙吟。直北知何处，风云满上林。
后五草堂 其五 雪坡草堂
作者：林大春
朝代：明

胜迹倚空门，寒光涌玉坤。依稀白作社，宛转兔为园。锡杖高僧过，金经静夜翻。峨山峰顶月，何意照湘沅。
后五草堂 其四 梅花馆
作者：林大春
朝代：明

本为春先茁，多因雪后花。青齐传素节，紫阁绚仙葩。比玉神偏瘦，凌霜影未斜。清标名汉代，疑是太丘家。
后五草堂·南纪草堂
作者：林大春
朝代：明

凤野分南纪，龙飞属上游。洲联二水合，景似百泉幽。碧沼金鳞出，芳畦玉粒浮。时闻解珠佩，不为狎沙鸥。去家才咫尺，回首隔城阴。径绕花台古，堂连太白深。新篁生凤彩，老柏作龙吟。直北知何处，风云满上林。世业方城里，先人有敝庐。一从出郭去，遂与市尘疏。牧笛楼台外，渔歌烟雨馀。何须向岩谷，此地即仙居。本为春先茁，多因雪后花。青齐传素节，紫阁绚仙葩。比玉神偏瘦，凌霜影未斜。清标名汉代，疑是太丘家。胜迹倚空门，寒光涌玉坤。依稀白作社，宛转兔为园。锡杖高僧过，金经静夜翻。峨山峰顶月，何意照湘沅。
向以避俗居郡下者一年辱城中搢绅诸老时时见过招邀不勌盖经岁如一日也至是辞归因作此为别
作者：林大春
朝代：明

碧水苍山本旧盟，风烟百里隔金城。移居远地非无意，念我时来岂世情。杖屦登高秋叶下，方舟竞渡夏云生。归欤往事成追忆，相望惟凭鸿雁声。
吕梁夜过王水部
作者：林大春
朝代：明

朝望吕梁山，暮泊吕梁上。疏凿见神功，辟开由天创。十月寒雨来，声带秋涛壮。涛声尽东走，石势皆北向。参差虎豹蹲，喷薄蛟龙藏。夷险互倚伏，阴晴倏千状。恍如浮太空，坐泛星河长。寂莫旅魂惊，狂澜思欲障。因怀王子猷，清夜遥相访。一息览乾坤，千年谈霸王。雄文陋雕刻，同心叹凋丧。凭轩忽涕流，大禹功谁尚。愿学仲尼观，敢事庄生放。今古倘不殊，幽期在昭旷。
吴生光卿斋为风雨所破旋葺成之予过见壁上多有题咏因走笔赋此以赠
作者：林大春
朝代：明

清斋四壁金风起，雅调高朋玉露收。烂漫珠玑山鬼泣，淋漓翰墨海天愁。斗间龙隐张华剑，屋里貂寒季子裘。不见洛阳年少客，立谈挥涕动宸旒。
吾庠林广文先生屡却贫生之馈久孚多士之心闻而贺之作此寄意
作者：林大春
朝代：明

青阳回泮藻，绛帐引诸生。瑞雪迎人过，和风入座倾。悬鱼休再至，执雉总空行。持此幽贞节，宁辞绝俗名。
周富川以西粤贤令议擢台省矣乃竟稍迁为台州贰守因遂取道过予山中诗以志别
作者：林大春
朝代：明

长林丰草爱岩居，翠壁丹霄迥自如。敢谓天南高士宅，漫劳花外故人车。西游灵谷留仙藻，东过名山见禹书。曾向赤城探奇胜，何当乘兴访旌旟。
周进士挽诗四首
作者：林大春
朝代：明

孤魂返南国，涕泪动西京。宝剑终辞去，瑶琴遂不鸣。春深啼鸟怨，日落野阴横。独有嵩阳路，伤心对贾生。衔恩滞双阙，赍志掩重泉。方拟金茎赐，翻怜玉树捐。龙蛇识何意，鵩鸟赋空传。别有菟园侣，悲歌蒿里篇。迢遥同赋日，梦寐十年馀。遂有周瑜重，空惭阮籍疏。鸣珂宫树晓，说剑塞鸿初。谁谓幽明隔，风尘泣素车。拜官迟抱病，献疏感恩深。邺下还词赋，周南本腹心。尚方馀赐履，单父待鸣琴。列宿俄然坠，明珠空自沉。
周进士挽诗四首·其一
作者：林大春
朝代：明

孤魂返南国，涕泪动西京。宝剑终辞去，瑶琴遂不鸣。春深啼鸟怨，日落野阴横。独有嵩阳路，伤心对贾生。
周进士挽诗四首·其三
作者：林大春
朝代：明

迢遥同赋日，梦寐十年馀。遂有周瑜重，空惭阮籍疏。鸣珂宫树晓，说剑塞鸿初。谁谓幽明隔，风尘泣素车。
周进士挽诗四首·其二
作者：林大春
朝代：明

衔恩滞双阙，赍志掩重泉。方拟金茎赐，翻怜玉树捐。龙蛇识何意，鵩鸟赋空传。别有菟园侣，悲歌蒿里篇。
周进士挽诗四首·其四
作者：林大春
朝代：明

拜官迟抱病，献疏感恩深。邺下还词赋，周南本腹心。尚方馀赐履，单父待鸣琴。列宿俄然坠，明珠空自沉。
和卢方伯暮春见访郊居出示家藏二首
作者：林大春
朝代：明

碧海春深波浩荡，青山日暮树阴浓。光辉野屋留车辙，珍重家藏出鼎钟。五色彩霞人吐凤，千言紫气道犹龙。深宵未遣星轺动，为把层云古洞封。年来两地各岩居，一札宁通政府书。晋室还须借安石，汉庭空复荐相如。园林雨霁花犹湿，箫鼓风喧芰欲舒。何幸相逢更相别，偏留绣句照蓬庐。
和卢方伯暮春见访郊居出示家藏二首·其一
作者：林大春
朝代：明

碧海春深波浩荡，青山日暮树阴浓。光辉野屋留车辙，珍重家藏出鼎钟。五色彩霞人吐凤，千言紫气道犹龙。深宵未遣星轺动，为把层云古洞封。
和卢方伯暮春见访郊居出示家藏二首·其二
作者：林大春
朝代：明

年来两地各岩居，一札宁通政府书。晋室还须借安石，汉庭空复荐相如。园林雨霁花犹湿，箫鼓风喧芰欲舒。何幸相逢更相别，偏留绣句照蓬庐。
和周生菊下独酌韵同舍弟作
作者：林大春
朝代：明

谁移丹菊遍疏篱，恰比醇醪色味奇。三径况存松作伴，小山谁许桂联枝。珠帘顾影情偏适，玉斝浮香醉岂辞。一自潘生作赋后，嵇才鲍思总堪疑。
和张使君中秋见赠诗韵
作者：林大春
朝代：明

长空月色满雕阑，独把新诗仔细看。怪底孤吟眠不得，由来佳句法应难。江清水碧鱼龙喜，海阔风高雁鹜欢。莫道秋深尚炎热，苍山今已动微寒。
和林广文寄咏庭莲用韵
作者：林大春
朝代：明

步月披星到草堂，微闻露气藕花香。荷衣半偃鹿眠稳，翠盖轻摇鹤唳长。施绛五年犹是客，草玄三世竟为郎。谁知雅调凌云起，会见丹心与绣肠。
和马宪副清戎策士见贻之作
作者：林大春
朝代：明

见说辕门启，轻裘伫望赊。军威行细柳，诗兴寄梅花。坐觉龙韬入，吟从虎幄斜。知君愁瀚海，不为惜年华。
咏院中双松
作者：林大春
朝代：明

乔松依故国，双峙俨清班。露坐团疑盖，遥瞻耸似山。清风恬旅宿，古戍压人寰。柯叶原无改，馀阴自往还。
哭张启东四首
作者：林大春
朝代：明

昔年闻汝讣，凄断恍虚无。今日迟予至，那堪见汝孤。乾坤馀短剑，霄汉哭长途。回首忽三载，秋坟卧绿芜。五岳行堪遍，诸山入望低。高谈天地晚，浪迹死生齐。楚璧终难献，燕台怅欲迷。犹怀鹦鹉赋，归卧凤凰溪。留滞值时危，高才合数奇。相看戎马日，送尔国门时。江汉孤舟远，秋风鸿雁迟。谁知当日泪，不是为生离。论交千载上，世路眼俱青。抗节怜徐稚，卑栖似管宁。南海悲朝露，西京返使星。归来馀一哭，山雨为凄零。
哭张启东四首·其一
作者：林大春
朝代：明

昔年闻汝讣，凄断恍虚无。今日迟予至，那堪见汝孤。乾坤馀短剑，霄汉哭长途。回首忽三载，秋坟卧绿芜。
哭张启东四首·其三
作者：林大春
朝代：明

留滞值时危，高才合数奇。相看戎马日，送尔国门时。江汉孤舟远，秋风鸿雁迟。谁知当日泪，不是为生离。
哭张启东四首·其二
作者：林大春
朝代：明

五岳行堪遍，诸山入望低。高谈天地晚，浪迹死生齐。楚璧终难献，燕台怅欲迷。犹怀鹦鹉赋，归卧凤凰溪。
哭张启东四首·其四
作者：林大春
朝代：明

论交千载上，世路眼俱青。抗节怜徐稚，卑栖似管宁。南海悲朝露，西京返使星。归来馀一哭，山雨为凄零。
哭梁公实三首
作者：林大春
朝代：明

北风吹南海，海日黯不开。因风缅伊人，悽然伤我怀。长途骋芳辙，胡为中道乖。偃蹇青云上，而独沉冥栖。岂无双干将，切玉犹比泥。愧与铅刀竞，龙气本难谐。纷予树兰蕙，畦径幸不迷。所嗟各异路，古意谁共回。鲁连爱高节，长揖千金赀。鲍焦愤世士，立抱枯木枝。中行久不作，如子亦已奇。嗟哉乘轩客，录录空何为。麒麟苟不殊，郊薮聊可羁。众鸟趋林鸣，一鸟拂林飞。林飞向空没，众鸟声正悲。悲鸣思转长，羽翰故依依。九关难可留，鸟兮盍来归。饮啄各有时，时久悲已衰。常恐失群侣，俯仰愿多违。
哭梁公实三首·其一
作者：林大春
朝代：明

北风吹南海，海日黯不开。因风缅伊人，悽然伤我怀。长途骋芳辙，胡为中道乖。偃蹇青云上，而独沉冥栖。岂无双干将，切玉犹比泥。愧与铅刀竞，龙气本难谐。纷予树兰蕙，畦径幸不迷。所嗟各异路，古意谁共回。
哭梁公实三首·其三
作者：林大春
朝代：明

众鸟趋林鸣，一鸟拂林飞。林飞向空没，众鸟声正悲。悲鸣思转长，羽翰故依依。九关难可留，鸟兮盍来归。饮啄各有时，时久悲已衰。常恐失群侣，俯仰愿多违。
哭梁公实三首·其二
作者：林大春
朝代：明

鲁连爱高节，长揖千金赀。鲍焦愤世士，立抱枯木枝。中行久不作，如子亦已奇。嗟哉乘轩客，录录空何为。麒麟苟不殊，郊薮聊可羁。
唐明府自泰和驰素卷索书兼示近作走笔赋此
作者：林大春
朝代：明

生绡十丈锦为装，千里遥传到草堂。岂谓輶轩在翁孺，终当书籍代中郎。新诗句句光堪摘，春雁年年情更长。见说时清政多暇，栽花应已遍河阳。
喜门人张生至自会稽
作者：林大春
朝代：明

林居喜见张公子，为道别时方妙年。壮志祇今思国士，文心早已得家传。不妨吕步谈灾异，犹有侯生悟太玄。忽忆旧游如梦里，稽山回首隔苍烟。
四月居岭表得惟重书自都下十一月渡江闻惟重秋中使节入湖南却赴章水
作者：林大春
朝代：明

书至犹燕阙，秋来汉水边。衣冠游楚客，箫鼓下江船。抵为寻张华，还应忆仲宣。何当乘逸兴，飞旆日南天。
坐卧偶成
作者：林大春
朝代：明

扫榻偏宜卧，卧起仍独坐。一鹭何盈盈，修篁复个个。忘忧草色蕃，能睡花魂破。西北云正深，长空雨如堕。
塞上读霞海篇寄管涔子
作者：林大春
朝代：明
体裁：五言排律

当代推词伯，如公思独玄。明霞归远渚，孤月出高天。鲁壁存经旧，汉宫作赋先。苍茫辞阙下，洒落向江边。兴引赤城惬，情怜碧海偏。奇文振岩穴，丽藻发林泉。玉铎惊回首，金声失比肩。草书潜逼圣，载酒细论贤。门比孙登重，山因谢朓传。游秦膺舜岳，思越感尧年。夜梦抽簪侣，秋怀倚剑篇。登临嗟远矣，风物转悠然。好静能齐俗，端居或问禅。宾僚尽倾倒，骚雅幸周旋。重望归安石，幽期合稚川。曹刘时并盖，李郭或同船。贱子暂持节，长途许执鞭。青门逢胜集，紫省列群仙。忝窃分徐榻，光辉入孔筵。终南巧舞外，长乐婉歌前。忽奏阳春曲，兼聆流水弦。疑游洞庭浦，如陟华山巅。缥缈飞千里，空濛俯八埏。别来馀腊雪，吟处起春烟。朝傍黑河宿，暮从青戍眠。宝刀增意气，彩笔愧尘缘。塞晚愁闻雁，溪清想钓鳣。何时随汗漫，白日共联翩。醉访烧丹地，閒行种药田。枕书仍寤寐，驿传若留连。沙隐朔云暗，峰回羌树圆。关西怅脩阻，空复望飞笺。
塞上读霞海篇寄管涔子
作者：林大春
朝代：明

当代推词伯，如公思独玄。明霞归远渚，孤月出高天。鲁壁存经旧，汉宫作赋先。苍茫辞阙下，洒落向江边。兴引赤城惬，情怜碧海偏。奇文振岩穴，丽藻发林泉。玉铎惊回首，金声失比肩。草书潜逼圣，载酒细论贤。门比孙登重，山因谢脁传。游秦膺舜岳，思越感尧年。夜梦抽簪侣，秋怀倚剑篇。登临嗟远矣，风物转悠然。好静能齐俗，端居或问禅。宾僚尽倾倒，骚雅幸周旋。重望归安石，幽期合稚川。曹刘时并盖，李郭或同船。贱子暂持节，长途许执鞭。青门逢胜集，紫省列群仙。忝窃分徐榻，光辉入孔筵。终南巧舞外，长乐婉歌前。忽奏阳春曲，兼聆流水弦。疑游洞庭浦，如陟华山巅。缥缈飞千里，空濛俯八埏。别来馀腊雪，吟处起春烟。朝傍黑河宿，暮从青戍眠。宝刀增意气，彩笔愧尘缘。塞晚愁闻雁，溪清想钓鳣。何时随汗漫，白日共联翩。醉访烧丹地，閒行种药田。枕书仍寤寐，驿传若留连。沙隐朔云暗，峰回羌树圆。关西怅脩阻，空复望飞笺。
夏日新制小车成招苏明府王周二孝廉同舍弟仲季辈并驱如东山会叶尉先生携酒见候因为之一酌而别时返照初凉群峰献秀诸君复乘兴登云壑望风泉临曲水为流觞之会及取山下斋米为粥啜之陶然至暮而还
作者：林大春
朝代：明

谁言世路崎，轻车漫复试。东出寅宾门，呼叱皆平地。况复聚群英，兼之集昆季。当年九折驰，今日龙门御。扬镳振山谷，飞茵走童稚。众志欣所同，末俗见仍异。岂意风尘中，萧然见仙尉。长驱为尔留，携壶见真素。高歌动尔归，鞅掌多王事。言归日已移，群峰正初霁。泉声东南来，诸君兴方炽。西山返照凉，云壑微风细。攀跻俯夕阴，临流卧苍翠。恍如登会稽，曲水浮觞觯。为问清齐人，脱粟有真味。呼童煮白石，野火蒸然沸。一饮各倾杯，无殊姜与桂。堪笑天台游，胡麻兆奇会。二女至今誇，畴昔山中趣。
夏日独坐我庐家兄以数瓜见贻示曰此邵平遗种也诗以代意
作者：林大春
朝代：明

世上秾华漫尔遗，个中风物几人知。多君得此能相赠，况是东陵五色奇。
夏日过延平曾徐二郡伯邀游凌虚阁陪杨少府时杨谪居将乐
作者：林大春
朝代：明

高阁凌云云欲低，下有百尺凌云梯。大夫登高并能赋，兴来我亦同攀跻。为乘风雨留长夏，游陪况复行吟者。江涛满地雪山来，人语遥从半空下。空中此会意何如，主人不减魏应徐。梅福尚为南昌尉，河上张骞空使车。千山日暮景奇绝，呵雨问天呼明月。明月不至海天空，把酒听歌思飞越。清歌宛转变秦声，倚剑西临怀玉京。人生奔走真何事，关山戎马纷纵横。诸君尽是东南美，干将莫邪气相似。龙光此日会重逢，燕颔何当报天子。君不见，范生寒，折齿摺胁西入关。丈夫封侯自有时，岂必长滞江潭间。
夏日重过苏青阳隐居
作者：林大春
朝代：明

幽人依碧屿，爱客走瑶缄。为问朝阳石，因过避暑岩。荒台擎翠盖，曲水卸孤帆。谈笑终无厌，西山日未衔。
大梁留别杨屯田先生
作者：林大春
朝代：明

去年此日与君来，今年此日与君别。从教世事逐浮云，莫把丹心负明月。吴笺楚简为题诗，岂意于今记别离。含情濡毫不忍下，恐留别后更相思。
天尺楼
作者：林大春
朝代：明

高筑危楼霄汉间，飞甍咫尺近天颜。登临赋客留新制，邂逅仙人讲大还。宸翰几惊神物护，丹心聊与彩云閒。先忧后乐吾曹事，须记岳阳镇禹山。
孙比部以建言谪潮阳宾于小墅清夜相过感而赋此四首
作者：林大春
朝代：明

青年抗疏动重华，万古纲常为汉家。状貌张良成羽翼，才名贾傅出长沙。承家世笃孤忠远，报国心悬白日高。海上于今频北望，宸衷应已念西曹。高卧清斋听晓钟，行吟双树寄幽踪。今宵对尔青藜杖，它日应传白鹤峰。吴越归来十载馀，乾坤空老万山居。忽驰北海通家刺，欲效河汾诣阙书。
孙比部以建言谪潮阳宾于小墅清夜相过感而赋此四首·其一
作者：林大春
朝代：明

青年抗疏动重华，万古纲常为汉家。状貌张良成羽翼，才名贾傅出长沙。
孙比部以建言谪潮阳宾于小墅清夜相过感而赋此四首·其三
作者：林大春
朝代：明

高卧清斋听晓钟，行吟双树寄幽踪。今宵对尔青藜杖，它日应传白鹤峰。
孙比部以建言谪潮阳宾于小墅清夜相过感而赋此四首·其二
作者：林大春
朝代：明

承家世笃孤忠远，报国心悬白日高。海上于今频北望，宸衷应已念西曹。
孙比部以建言谪潮阳宾于小墅清夜相过感而赋此四首·其四
作者：林大春
朝代：明

吴越归来十载馀，乾坤空老万山居。忽驰北海通家刺，欲效河汾诣阙书。
季夏之初澄海陈生泛舟来访会海阳萧生书至自郡因遂赋此
作者：林大春
朝代：明

绿池香动碧荷风，挂席遥驰到海东。漫道说诗似刘向，谁知问字过扬雄。冰弦引满彤云外，玉树飞英紫气中。夜静忽闻箫史曲，欲乘双凤入高空。
季秋八日发博罗数里许风雨大作因偕同游叶大夫张将军郑文学诸君子宿于张明府庄上三首
作者：林大春
朝代：明

夜入罗浮路，朝来风雨新。多缘清祖道，应为洒车尘。六里青庄远，三秋古树春。因过陶令宅，下马尽交亲。岭表兹何地，山中别有天。徒闻星猝聚，不见月初弦。村远篝灯出，云深拥被眠。晨兴还举网，呼酒坐烹鲜。栗里惭同隐，蓬踪感夙游。君方令勾漏，予亦卧边州。疏节苍松在，清名白日流。谁知风雨夜，重对万山秋。
季秋八日发博罗数里许风雨大作因偕同游叶大夫张将军郑文学诸君子宿于张明府庄上三首·其一
作者：林大春
朝代：明

夜入罗浮路，朝来风雨新。多缘清祖道，应为洒车尘。六里青庄远，三秋古树春。因过陶令宅，下马尽交亲。
季秋八日发博罗数里许风雨大作因偕同游叶大夫张将军郑文学诸君子宿于张明府庄上三首·其三
作者：林大春
朝代：明

栗里惭同隐，蓬踪感夙游。君方令勾漏，予亦卧边州。疏节苍松在，清名白日流。谁知风雨夜，重对万山秋。
季秋八日发博罗数里许风雨大作因偕同游叶大夫张将军郑文学诸君子宿于张明府庄上三首·其二
作者：林大春
朝代：明

岭表兹何地，山中别有天。徒闻星猝聚，不见月初弦。村远篝灯出，云深拥被眠。晨兴还举网，呼酒坐烹鲜。
安庆渡江次韵陈推府见赠之作
作者：林大春
朝代：明

故里今寥落，因君愁思开。飘飖怜独往，慷慨念群才。峰晓孤帆度，江昏片雨来。不知重会日，何处共登台。
安惠王挽词
作者：林大春
朝代：明

天人推夙德，朝野望音徽。一自从游去，求仙遂不归。邹枚词赋尽，闽越谏书稀。惟有小山曲，愁随丹旐飞。
宝峰郑大夫挽辞
作者：林大春
朝代：明

年来故老半凋残，元亮哀词讵忍看。宦迹遗思馀剑履，交情垂泪动衣冠。天低古树黄云暮，月落空庭紫气寒。感慨江河无日返，凭谁力与障狂澜。
客有以仙人渡海便面索书者戏笔作此
作者：林大春
朝代：明

谁道百花新，一肩挑住洛阳春。谁云万里浪，一脚踏之如长阪。世路未须愁险巇，王道平平复荡荡。任它物态几番休，持此周旋光烂熳。岂必骑鹤上扬州，兼之腰缠十万贯。
客至忆弟二首
作者：林大春
朝代：明

晓月在南户，风高鸦乱諠。客从东方来，道路多险偏。自云遇回车，渺如帆外山。但闻车上音，恨不随车还。念已过徐泗，入共荆人言。论交易水上，谁为燕赵英。感彼悲歌客，悠然千载情。我亦慕其人，高论坐心倾。乾坤亦已长，斯世贵有鸣。无为多意气，空言负平生。
客至忆弟二首·其一
作者：林大春
朝代：明

晓月在南户，风高鸦乱諠。客从东方来，道路多险偏。自云遇回车，渺如帆外山。但闻车上音，恨不随车还。念已过徐泗，入共荆人言。
客至忆弟二首·其二
作者：林大春
朝代：明

论交易水上，谁为燕赵英。感彼悲歌客，悠然千载情。我亦慕其人，高论坐心倾。乾坤亦已长，斯世贵有鸣。无为多意气，空言负平生。
宫辞三绝送黄虞部北上
作者：林大春
朝代：明

青丝为髻羽为衣，曾侍君王步辇归。却笑新妆太清素，故令下界玩芳菲。兰闺独立已多时，月白风清祇自知。忽忆主恩浑未报，频将青镜照蛾眉。夜度箫笙入紫霄，晨飘仙佩杂琼瑶。如今老却纤纤手，肯向人间学舞腰。
宫辞三绝送黄虞部北上·其一
作者：林大春
朝代：明

青丝为髻羽为衣，曾侍君王步辇归。却笑新妆太清素，故令下界玩芳菲。
宫辞三绝送黄虞部北上·其三
作者：林大春
朝代：明

夜度箫笙入紫霄，晨飘仙佩杂琼瑶。如今老却纤纤手，肯向人间学舞腰。
宫辞三绝送黄虞部北上·其二
作者：林大春
朝代：明

兰闺独立已多时，月白风清祇自知。忽忆主恩浑未报，频将青镜照蛾眉。
宰荔湾陈文学
作者：林大春
朝代：明

美人赠我双琅玕，何似陈家有二难。予季平生气凌斗，与君邂逅心如丹。晴云金谷飞觞暮，皓月珠江倚剑寒。况复阿咸陪笑语，别来犹自忆新欢。
宿云霄驿
作者：林大春
朝代：明

三秋为汉使，万里度云霄。月下传砧急，风高拥节遥。浮烟收野市，宿雨断江桥。一梦清如水，悠悠见圣朝。
宿山海关梦为梁甫吟
作者：林大春
朝代：明

重关对摇落，孤馆罢登临。海日青宵出，山云紫塞深。马思千里道，梦识百年心。未遂南阳卧，空为梁甫吟。
宿飞来寺次韵二首
作者：林大春
朝代：明

古寺秋声隐暮蝉，飞来漫说此江边。云门瑞蔼烧丹地，石室灵湫卓锡泉。双树晓深留独鹤，空香夜静下群仙。忽惊雷雨苍山动，未许蛟龙紫洞眠。绣壁珠宫翠岭边，琪花瑶草自依然。钟声敲落云中月，剑气閒窥洞里天。江海百年传上乘，乾坤何处息尘缘。蓬莱见说无多路，拟向山房学问禅。
宿飞来寺次韵二首·其一
作者：林大春
朝代：明

古寺秋声隐暮蝉，飞来漫说此江边。云门瑞蔼烧丹地，石室灵湫卓锡泉。双树晓深留独鹤，空香夜静下群仙。忽惊雷雨苍山动，未许蛟龙紫洞眠。
宿飞来寺次韵二首·其二
作者：林大春
朝代：明

绣壁珠宫翠岭边，琪花瑶草自依然。钟声敲落云中月，剑气閒窥洞里天。江海百年传上乘，乾坤何处息尘缘。蓬莱见说无多路，拟向山房学问禅。
寄丘上舍
作者：林大春
朝代：明

有客携琴到海滨，与君云是结交亲。公然不寄一行字，何况扁舟访故人。
寄丘司寇二首
作者：林大春
朝代：明

故人十载卧青丘，不学康浪去叩牛。何意清朝重耆旧，翻然结绶上神州。三台周历寻常事，数疏低回动紫宸。却笑孙弘归再出，空馀曲学拜平津。
寄丘司寇二首·其一
作者：林大春
朝代：明

故人十载卧青丘，不学康浪去叩牛。何意清朝重耆旧，翻然结绶上神州。
寄丘司寇二首·其二
作者：林大春
朝代：明

三台周历寻常事，数疏低回动紫宸。却笑孙弘归再出，空馀曲学拜平津。
寄丘懋实都谏
作者：林大春
朝代：明

匈奴十月寇边关，壮士于今未解颜。报国此身堪自许，清时何意送君还。百年交定风尘际，万死恩深涕泪间。惆怅河梁成往迹，相思频上蓟门山。
寄二谢
作者：林大春
朝代：明

小院轻风落翠禽，海棠疏雨变浓阴。犹闻再整兰亭会，因识同盟莲社心。好客年来应不厌，耽诗醉去可能吟。野夫近得消愁法，日写黄庭十数寻。
寄刘少卿小鲁
作者：林大春
朝代：明

忆昔东游探禹穴，清卿信息来公车。沧波自逐轻鸥去，碧海从教尺鲤疏。春雨荷锄栽玉术，秋花欹枕集方书。谁知未厌烟霞癖，犹向怀人问子虚。
寄别林贰府奉例北上
作者：林大春
朝代：明

平生未识逋仙面，忽见梅花正忆君。氏族千年怜共派，封书百里愧论文。山深麋鹿眠丰草，雪霁鸾凰出彩云。闻道西行应徵辟，途长何以策奇勋。
寄别郑贡元
作者：林大春
朝代：明

始谓膏车发，将予涉远郊。况值青春时，相赠有柳条。如何亟行迈，遂令樽俎遥。离别岂不多，君兹谒圣朝。明经昔所重，文学行见招。世道此维系，那独为亲交。倘逢东海客，勿云西山樵。
寄友
作者：林大春
朝代：明

一别辄九日，须发焉不白。寄语同心人，好来煮白石。世事何时了，才了又还积。不如且丢去，尘襟自洗涤。习习清风生，坐见天宇碧。
寄怀张东山用赠别韵
作者：林大春
朝代：明

三春愁里别，一叶梦中舟。牛斗张华剑，鹔鹴李白裘。黄山云谷邈，翠岭日岩幽。何得穷登眺，同聆古洞湫。
寄易水张兵宪二首
作者：林大春
朝代：明

鹿野怆离襟，鸿飞各故林。空怀慈乌恨，犹想伏龙吟。沧海催行剑，青山违素心。知予惟鲍子，千里待徽音。思君易水上，此日蓟门过。殿阙风云近，边关夜月多。时清收涕泪，俗古尚悲歌。为问东山谢，苍生意若何。
寄易水张兵宪二首·其一
作者：林大春
朝代：明

鹿野怆离襟，鸿飞各故林。空怀慈乌恨，犹想伏龙吟。沧海催行剑，青山违素心。知予惟鲍子，千里待徽音。
寄易水张兵宪二首·其二
作者：林大春
朝代：明

思君易水上，此日蓟门过。殿阙风云近，边关夜月多。时清收涕泪，俗古尚悲歌。为问东山谢，苍生意若何。
寄番禺谨斋陈孝廉
作者：林大春
朝代：明

见说先人陈太丘，由来风韵已千秋。羡君意气横沧海，不独文章焕斗牛。好客朝携金勒骤，教儿夜诵紫灯浮。吾甥倾盖怀知己，壮志应期五岳游。
寄谢山人茂榛二首
作者：林大春
朝代：明

邺下曾挥袂，山中动几年。忧愁淹日月，南北阻风烟。道岂苍生系，诗因白马传。无由重相遇，徒诵卜居篇。梁苑多词客，汉家今几人。邹阳久零落，枚乘已风尘。老去惟君在，书来忆我真。声名满京洛，何处觅垂纶。
寄谢山人茂榛二首·其一
作者：林大春
朝代：明

邺下曾挥袂，山中动几年。忧愁淹日月，南北阻风烟。道岂苍生系，诗因白马传。无由重相遇，徒诵卜居篇。
寄谢山人茂榛二首·其二
作者：林大春
朝代：明

梁苑多词客，汉家今几人。邹阳久零落，枚乘已风尘。老去惟君在，书来忆我真。声名满京洛，何处觅垂纶。
寄赠徐贡元
作者：林大春
朝代：明

曾衔丹诏下江城，再接音书太古情。闻道贤良今得荐，未应曲学负邹生。
寄赠海北戴参戎
作者：林大春
朝代：明

王者今无战，将军尚道边。羽书摇白日，甲士控朱弦。珠浦潮生夜，琼崖月在天。从兹汉骠骑，不复数楼船。
寄郭舜举行人
作者：林大春
朝代：明

钱塘挥袂忽三秋，羡汝名成四国游。仗节恩新逢圣主，分庭礼自抗王侯。南随越鸟湖山远，东望秦松岱岳幽。我亦昔曾陪汉使，壮心今已负名流。
寄金生
作者：林大春
朝代：明

故游何处望中迷，一札遥传浙水西。漫道终军方弱冠，谁怜仲蔚久幽栖。江云翠绕龙湫远，海日光涵凤岛低。何得重逢在霄汉，雄文亲睹御书题。
寄题萧廷玘池亭兼讯其从子曰贞
作者：林大春
朝代：明

习家池馆傍秋潮，一别空怜积翠遥。题壁总虚池上墨，登楼真听月中箫。乘槎此日仍归汉，击壤何年共颂尧。最爱竹林怀小阮，可能琴酒坐相招。
对雨偶成示弟
作者：林大春
朝代：明

天气方郁蒸，言念甘霖澍。凉飙西南来，悬空忽如注。翠竹浓且幽，棠阴醒复睡。众鸟奔雷鸣，蝇蚊逐风去。不用扇高枕，翻欲覆长被。祇恐声渐微，户外檐花细。
寿诗
作者：林大春
朝代：明

蔼蔼青松姿，重经甲子时。严冬增秀色，湛露长孙枝。冠盖临风集，壶觞泛月移。共言歌大雅，寿考祝维祺。
寿郑东渚八十一
作者：林大春
朝代：明

圣世称人瑞，真同五色云。磻溪堪并驾，箕颍若为群。径老松筠在，庭虚兰桂芬。知予未能副，叹息抚龙文。
将之罗浮发凤城途中述怀示同游
作者：林大春
朝代：明

日月悬太空，星辰列次舍。名山奠坤轴，川流亘长夜。丈夫生其间，独往安可谢。三光罗心胸，五岳为台榭。焉能事田园，何用植桑柘。伊余秉孤贞，少伏长林下。一朝谬通籍，风云在呼咤。岳渎恣所如，行游半区夏。一自拂衣归，泉石多清暇。忽忽二十年，卒卒如驹罅。言念罗与浮，光灵岱嵩亚。郁郁岩洞幽，翼翼飞泉泻。矧有同心人，白鹤时能跨。今者如不往，百岁行将罢。因兹乘兴来，清秋发长驾。不学南州生，区区力耕稼。不学向平游，犹待毕婚嫁。誓将陟其巅，山灵谅余迓。
将之罗浮赵隐君以诗见赠次韵为别
作者：林大春
朝代：明

罗浮海上号仙山，长拟閒游未得閒。台榭半凋千古迹，江湖空老壮时颜。欲骑白鹤身飞去，若见黄龙手自攀。可奈同怀不同往，为君须取大丹还。
将归先寄舍弟
作者：林大春
朝代：明

壮志苦难酬，孤怀厌薄游。看书惊母病，伏枕泪先流。即日须陈疏，清秋定买舟。因风寄鸿雁，一为解亲愁。
将至京遇闻博士时博士来自南都
作者：林大春
朝代：明

江东岭表忽同来，千里风尘旅色开。雪里闻鸡怀远道，月中骑马步荒苔。悲歌共有燕门思，作赋真怜建业才。圣世相看岂无意，黄金迟尔上昭台。
小卧草亭适刘广文寿日诗以贺之二首
作者：林大春
朝代：明

年来岭海说玄经，秋满乾坤卧草亭。夜起月明银汉净，寿星长自护文星。香飘绛帐鲁芹宫，此日诸生拜马融。莫道广文官独冷，明经本是汉三公。
小卧草亭适刘广文寿日诗以贺之二首·其一
作者：林大春
朝代：明

年来岭海说玄经，秋满乾坤卧草亭。夜起月明银汉净，寿星长自护文星。
小卧草亭适刘广文寿日诗以贺之二首·其二
作者：林大春
朝代：明

香飘绛帐鲁芹宫，此日诸生拜马融。莫道广文官独冷，明经本是汉三公。
小雨
作者：林大春
朝代：明

小雨近秋天，停云已飒然。飘来凉似雪，捲去白于绵。倏见炎蒸伏，因知造化权。唐生休问相，苏季岂论田。骋望聊舒啸，行吟或晏眠。树侵移榻外，叶落检书前。疏豁应知白，幽深更守玄。驾言招隐士，才愧小山篇。
山东旅行即事四首
作者：林大春
朝代：明

百里荒村烟火休，黄河之水竟东流。旧时策马暮投宿，凄绝祇今空石楼。睢阳之北峄阳西，日暮风烟尚鼓鼙。夜半阿谁驰郑驿，翩翩衣马羽林儿。齐城西望接长安，物色凄凉大野寒。野草如饴尝具美，青霞漠漠可谁餐。倾盆三月水连天，沃野全归乱草边。为问城齐仲山甫，可能一辟汶阳田。
山东旅行即事四首·其一
作者：林大春
朝代：明

百里荒村烟火休，黄河之水竟东流。旧时策马暮投宿，凄绝祇今空石楼。
山东旅行即事四首·其三
作者：林大春
朝代：明

齐城西望接长安，物色凄凉大野寒。野草如饴尝具美，青霞漠漠可谁餐。
山东旅行即事四首·其二
作者：林大春
朝代：明

睢阳之北峄阳西，日暮风烟尚鼓鼙。夜半阿谁驰郑驿，翩翩衣马羽林儿。
山东旅行即事四首·其四
作者：林大春
朝代：明

倾盆三月水连天，沃野全归乱草边。为问城齐仲山甫，可能一辟汶阳田。
山中寄别卢明府之应阳
作者：林大春
朝代：明

卜居已就天南远，拜邑遥传楚泽间。怀古定过郧子国，祈灵应到五家山。停云树影盘飞盖，宿雨溪声响佩环。野鹤翛翛鸣自适，宁知鸾凤邈难攀。
山中寄别杨少参之七闽兼怀颜侍御二首
作者：林大春
朝代：明

京洛相逢湖海过，题诗惜别奈愁何。三川有梦频飞盖，九曲无缘听棹歌。江柳夜沾春雾湿，汀花晓拂夏云多。知君未厌清狂客，时遣音书到薜萝。忽惜旧游同病客，兹行此日复谁同。波流共挽人应老，风采独持事已空。月白鉴湖腾豹雾，天清碧海卧渔翁。祇须听尔匡时策，南岳峰头望断虹。
山中寄别杨少参之七闽兼怀颜侍御二首·其一
作者：林大春
朝代：明

京洛相逢湖海过，题诗惜别奈愁何。三川有梦频飞盖，九曲无缘听棹歌。江柳夜沾春雾湿，汀花晓拂夏云多。知君未厌清狂客，时遣音书到薜萝。
山中寄别杨少参之七闽兼怀颜侍御二首·其二
作者：林大春
朝代：明

忽惜旧游同病客，兹行此日复谁同。波流共挽人应老，风采独持事已空。月白鉴湖腾豹雾，天清碧海卧渔翁。祇须听尔匡时策，南岳峰头望断虹。
山中话别吴生北上
作者：林大春
朝代：明

天路纷纷绕玉珂，多情犹自入烟萝。看花得意男儿事，自古男儿事更多。
山中辱陈方伯见贻诗扇手持久之扇敝骨存李生取之加白索书因为赋此
作者：林大春
朝代：明

高人卧紫薇，贻我江南箑。中有尺素书，元是陈琳笔。珠玑入夜光，星斗当朝出。出入在怀袖，清风自披拂。华容易衰朽，劲节犹存骨。有客称好奇，见之如拱璧。问予乞取去，施白加圆洁。如鸾皓其衣，如凤舒其翼。持以过山亭，为我开沉郁。索我临池书，问我长生术。书罢望南山，南山光突兀。
山居冬夜辱三广文棹舟来访别承静宇林君以诗见贻因次得贤字韵和答兼用为谢
作者：林大春
朝代：明

陶生性本爱林泉，误落尘樊三十年。晚岁无心成小隐，今朝何意集群贤。翠屏玉立江如练，锦缆风牵月正弦。天外忽传歌白雪，岩阿习习起春烟。
山居漫兴四首
作者：林大春
朝代：明

满江风雨画龙过，箫鼓諠諠奈尔何。不见真龙云外伏，閒凭银汉长金波。松阴坐久自生凉，桐叶初飘秋兴长。但觉微吟惊地籁，何如挥汗度羊肠。结篱未种渊明菊，作榭宁栖安石云。时报林宗元礼过，为询东汉黄徵君。疏池不凿暗通溪，径路萧萧乱草萋。驱石驾虹君莫问，任它金谷与铜鞮。
山居漫兴四首·其一
作者：林大春
朝代：明

满江风雨画龙过，箫鼓諠諠奈尔何。不见真龙云外伏，閒凭银汉长金波。
山居漫兴四首·其三
作者：林大春
朝代：明

结篱未种渊明菊，作榭宁栖安石云。时报林宗元礼过，为询东汉黄徵君。
山居漫兴四首·其二
作者：林大春
朝代：明

松阴坐久自生凉，桐叶初飘秋兴长。但觉微吟惊地籁，何如挥汗度羊肠。
山居漫兴四首·其四
作者：林大春
朝代：明

疏池不凿暗通溪，径路萧萧乱草萋。驱石驾虹君莫问，任它金谷与铜鞮。
山行即事
作者：林大春
朝代：明

万木幽阴隐翠微，群峰窈窕护青扉。途长未觉驱车倦，日暮翻怜倾盖稀。入径花香邀夏簟，穿帘水气报春衣。悠然动起岩居兴，目极江云千里归。
山阴姚生过潮谒予请书走笔赋此
作者：林大春
朝代：明

曲水兰亭绕碧云，茂林修竹望中分。旧游此日翻成梦，好为殷勤谢右军。
岁在戊寅予适返自鑩溪屏居简出念百年已过半惴修名之不立讵意我生之辰乃辱里中父老搢绅先生之徒俨然造焉愧莫为谢也诗以代柬
作者：林大春
朝代：明

行年过伯玉，荏苒成五六。四十年来事，是非付流壑。我生值仲冬，一阳正初复。雪意已含梅，清霜犹在菊。闭门谢高轩，澄心坐林麓。云胡栗里亲，壶觞竞相属。祝我好容颜，勉我加饘粥。或期以渭滨，或歌以淇澳。此事在皇天，予敢居然卜。但愿共升平，谈笑无拘束。无论彭与殇，焉知宠与辱。题诗寄中怀，聊因代赤牍。
岁除和赵隐君见赠之作
作者：林大春
朝代：明

华发新辞铁豸冠，归来重对腊初残。尊前漫说丹心在，世上休将白眼看。春近帘栊破深碧，风生庭砌动微寒。多君得句能相赠，拟向严陵共钓竿。
岁除寇至和吴广文五首
作者：林大春
朝代：明

玉箫金鼓近春晖，旧日繁华事已非。刚道土牛随地转，却看铁骑逐云飞。沧溟那更堪垂钓，翠阜何缘共采薇。犹忆当年壬癸会，严城白昼锁重围。南郭沧江入海艘，何无忠愤怒秋涛。千山杀气青天泣，万古伤魂白骨高。寡妇几家供野火，孤儿无处荐溪毛。可怜授钺诸飞将，不念宸衷东顾劳。谁谓江南庾信哀，多应未上粤王台。愁闻绣幕珠帘尽，犹载歌钟舞袖来。献疏可谁医国手，传经今见掞天才。相逢道有徵兵诏，无数庞眉惨色开。年来金甲几时销，一望烟村迥寂寥。石窦夜窥南海月，云门晴吼越江潮。张罗豢虎谋何拙，纵壑游鱼势自骄。大会番禺须此日，楼船应不让嫖姚。谁染关山战血红，三吴壮士引雕弓。荒林虎啸风声切，野戍乌啼夜色空。未信吟诗能退虏，翻令生子学从戎。何当挽取天河水，净洗扶桑日月东。
岁除寇至和吴广文五首·其一
作者：林大春
朝代：明

玉箫金鼓近春晖，旧日繁华事已非。刚道土牛随地转，却看铁骑逐云飞。沧溟那更堪垂钓，翠阜何缘共采薇。犹忆当年壬癸会，严城白昼锁重围。
岁除寇至和吴广文五首·其三
作者：林大春
朝代：明

谁谓江南庾信哀，多应未上粤王台。愁闻绣幕珠帘尽，犹载歌钟舞袖来。献疏可谁医国手，传经今见掞天才。相逢道有徵兵诏，无数庞眉惨色开。
岁除寇至和吴广文五首·其二
作者：林大春
朝代：明

南郭沧江入海艘，何无忠愤怒秋涛。千山杀气青天泣，万古伤魂白骨高。寡妇几家供野火，孤儿无处荐溪毛。可怜授钺诸飞将，不念宸衷东顾劳。
岁除寇至和吴广文五首·其五
作者：林大春
朝代：明

谁染关山战血红，三吴壮士引雕弓。荒林虎啸风声切，野戍乌啼夜色空。未信吟诗能退虏，翻令生子学从戎。何当挽取天河水，净洗扶桑日月东。
岁除寇至和吴广文五首·其四
作者：林大春
朝代：明

年来金甲几时销，一望烟村迥寂寥。石窦夜窥南海月，云门晴吼越江潮。张罗豢虎谋何拙，纵壑游鱼势自骄。大会番禺须此日，楼船应不让嫖姚。
岁除寇至和吴广文五首初秋与门人周生陪谢明府及黄梁二广文祈神海上俯瞰大湖环视石壁漫有短述以纪其事四首·其一
作者：林大春
朝代：明
体裁：七言律诗

沧溟万里自天开，云汉歌残此地来。身隐漫劳浮海伴，民穷还仗济川才。沙分凤野声含雨，浪起龙门势作雷。为问昌黎归去后，不知登眺几人回。
岳武穆庙
作者：林大春
朝代：明

宋室陵夷日，中原板荡时。壮心期灭虏，锐气失班师。十二金牌出，千年宝鼎移。空馀报国泪，寂寞洒残碑。
嵣山图为张别驾
作者：林大春
朝代：明

溪上卜居静，山间开径遥。人悬朱绂望，客至白云朝。树色明沙岸，泉声下浦桥。佩刀终有气，宝剑暗干霄。藜杖聊空阔，松门任寂寥。谁知仲举座，此日正相招。
平湖韩生景藩尝以素卷索书予持归海上者十年庚辰大比予弟仲子就试礼闱而生亦适计偕北上因呼童觅敝箧中卷轴依然遂作是诗书以寄之嗟乎士之遇世品题亦犹是矣一纸之书岂偶然哉
作者：林大春
朝代：明

一卷藏之已十年，临池徒尔笑张颠。非关宝剑无人解，自是瑶琴不用弦。石室苔深迷鸟迹，海山云涌伴龙眠。谁知此日方题破，送汝飞腾到日边。
广昌留别城中人士
作者：林大春
朝代：明

郭外青山晓，云中万木秋。狂歌时对酒，长啸一登楼。风雨怀双璧，乾坤照独愁。深林豺虎怒，平野凤麟游。却笑全城策，空惭卧辙留。题诗谢豪俊，明月看吴钩。
庐山道中
作者：林大春
朝代：明

为爱匡庐好，终朝骑马行。低回山涧出，缭绕径花明。寺古僧初定，溪閒虎不鸣。谁能绝顶上，愁看海云生。
府江道中呈刘大参二首
作者：林大春
朝代：明

独棹春流急，空山宿雾昏。江声来象郡，水势入龙门。梦搅风前雨，愁连战后村。不缘同旅泊，那得话乡园。尽道江行好，烝徒竟日諠。看书忘卷帙，对客乱人言。树古崖疑堕，湍高石欲翻。应思三峡路，凄断坐闻猿。
府江道中呈刘大参二首·其一
作者：林大春
朝代：明

独棹春流急，空山宿雾昏。江声来象郡，水势入龙门。梦搅风前雨，愁连战后村。不缘同旅泊，那得话乡园。
府江道中呈刘大参二首·其二
作者：林大春
朝代：明

尽道江行好，烝徒竟日諠。看书忘卷帙，对客乱人言。树古崖疑堕，湍高石欲翻。应思三峡路，凄断坐闻猿。
度萧关忆南都友人
作者：林大春
朝代：明

萧关北望塞云层，塞上荒台抵自登。陇树晴窥清渭月，江鸿晓度大河冰。壮怀寂寞空羁旅，世事苍茫念友朋。迢递何由瞻玉节，欲乘春水下金陵。
度闽关有怀
作者：林大春
朝代：明

复此度关吟，天寒岁欲深。江云行渺渺，岭树坐阴阴。白日仍投璧，清宵有却金。管宁何处在，辽海忆同心。
开岁六日风□□□□吴生光卿同诸侄小集于大隐轩适叶郑二老者至遂留共酌时有歌者
作者：林大春
朝代：明

新春天气好，夜始见飘风。幸有诸贤聚，何妨二老同。清歌欺白纻，绿酒妒新丰。人日明朝是，晴阴付太空。
张督府平寇诗用韵
作者：林大春
朝代：明

汉家租赋岁频蠲，何事妖氛漫斗躔。廊庙玉符分上将，江城虎幄集群贤。扶桑夜静逢时雨，五岭春回起夕烟。尽道楼船下南粤，风光重见武皇年。
徂暑山行过临江宿熊氏池馆留题五首
作者：林大春
朝代：明

天南土风暖，入夏火云偏。游子忆赐冰，倦马思饮泉。高城俯清江，山路蜿以蜒。何不息尘鞅，愧彼衡门贤。频年道傍子，来往见骖騑。为问关南客，琴书今是非。晓露闻芳杜，初日试荷衣。不有城东社，安能忘遄归。四月黄梅雨，山亭水气凉。主人方岳长，家系出熊湘。昨年蒋诩归，三径招求羊。如何厌世纷，空馀水云乡。湜湜池中鱼，熠熠枝上禽。禽声一何哀，鱼泳如有心。犹记含环归，日暮听鸣琴。感此叹人生，胡为悲陆沉。夜临太玄宅，朝登文选楼。楼中书万卷，一帙涵千秋。楚史不可作，谁能读坟丘。嗟哉传经人，世业思箕裘。
徂暑山行过临江宿熊氏池馆留题五首·其一
作者：林大春
朝代：明

天南土风暖，入夏火云偏。游子忆赐冰，倦马思饮泉。高城俯清江，山路蜿以蜒。何不息尘鞅，愧彼衡门贤。
徂暑山行过临江宿熊氏池馆留题五首·其三
作者：林大春
朝代：明

四月黄梅雨，山亭水气凉。主人方岳长，家系出熊湘。昨年蒋诩归，三径招求羊。如何厌世纷，空馀水云乡。
徂暑山行过临江宿熊氏池馆留题五首·其二
作者：林大春
朝代：明

频年道傍子，来往见骖騑。为问关南客，琴书今是非。晓露闻芳杜，初日试荷衣。不有城东社，安能忘遄归。
徂暑山行过临江宿熊氏池馆留题五首·其五
作者：林大春
朝代：明

夜临太玄宅，朝登文选楼。楼中书万卷，一帙涵千秋。楚史不可作，谁能读坟丘。嗟哉传经人，世业思箕裘。
徂暑山行过临江宿熊氏池馆留题五首·其四
作者：林大春
朝代：明

湜湜池中鱼，熠熠枝上禽。禽声一何哀，鱼泳如有心。犹记含环归，日暮听鸣琴。感此叹人生，胡为悲陆沉。
徐州别姚大参之陕右予如江黄
作者：林大春
朝代：明

昔予西使君出关，君入闽时予归山。相望若为河海隔，相逢却在风尘间。燕京同日辞朝出，阙里新秋谒圣还。忽向彭城怅歧路，秦山楚水照离颜。
徐州道中遇陈比部归吴因讯钱惟重
作者：林大春
朝代：明

经秋惜别感飘蓬，旅夜相逢对朔风。看剑君行向渚北，驱车我已入山东。人情黯惨干戈后，歧路苍茫涕泪中。尺素凭将寄言偃，百年飞动几时同。
得王明府恒叔书至自确山兼索近作为书四绝寄之
作者：林大春
朝代：明

归舟夜泛严陵雨，征旆朝冲雁荡云。回首十年千里隔，江山何处不思君。七篇仁义游梁日，三叹归欤厄蔡年。年少于今推茂宰，悬知吾道在中天。书来念我鬓毛斑，疑是金丹好驻颜。不见渭滨淇上老，丹书懿戒等閒删。朝来缺月挂林端，哦得新诗满素纨。却笑狂夫多野意，丁宁莫向贵游看。
得王明府恒叔书至自确山兼索近作为书四绝寄之·其一
作者：林大春
朝代：明

归舟夜泛严陵雨，征旆朝冲雁荡云。回首十年千里隔，江山何处不思君。
得王明府恒叔书至自确山兼索近作为书四绝寄之·其三
作者：林大春
朝代：明

书来念我鬓毛斑，疑是金丹好驻颜。不见渭滨淇上老，丹书懿戒等閒删。
得王明府恒叔书至自确山兼索近作为书四绝寄之·其二
作者：林大春
朝代：明

七篇仁义游梁日，三叹归欤厄蔡年。年少于今推茂宰，悬知吾道在中天。
得王明府恒叔书至自确山兼索近作为书四绝寄之·其四
作者：林大春
朝代：明

朝来缺月挂林端，哦得新诗满素纨。却笑狂夫多野意，丁宁莫向贵游看。
得良弼楚中书有曾中丞抚蜀平蛮之作且云中丞每有书至及逢人辄猥及不佞浙中事因感而赋之
作者：林大春
朝代：明

怀予几见尺书题，到处逢人说会稽。惭愧三年卧汾曲，徒闻五月入蛮溪。文章定许峨眉妒，勋业还将玉垒齐。何日更同湖上客，遥随车马蹑丹梯。
得解官报离陈至大梁写怀寄示陈中诸生三首
作者：林大春
朝代：明

拙宦已忘机，言归便得归。出门看柳色，驻马更春衣。卦冢筮初长，歌台雪尚飞。他年何处望，应觉从游稀。世事年来异，民风太古遗。疏慵宜远徙，道路莫深悲。别泪花枝堕，商歌画角吹。行藏兹偶尔，未必系明时。天意更何如，朝来赋卜居。同游联组绶，孤馆对琴书。鹤舞梁园夕，鸿飞上苑初。交情两不厌，吾驾欲踌躇。
得解官报离陈至大梁写怀寄示陈中诸生三首·其一
作者：林大春
朝代：明

拙宦已忘机，言归便得归。出门看柳色，驻马更春衣。卦冢筮初长，歌台雪尚飞。他年何处望，应觉从游稀。
得解官报离陈至大梁写怀寄示陈中诸生三首·其三
作者：林大春
朝代：明

天意更何如，朝来赋卜居。同游联组绶，孤馆对琴书。鹤舞梁园夕，鸿飞上苑初。交情两不厌，吾驾欲踌躇。
得解官报离陈至大梁写怀寄示陈中诸生三首·其二
作者：林大春
朝代：明

世事年来异，民风太古遗。疏慵宜远徙，道路莫深悲。别泪花枝堕，商歌画角吹。行藏兹偶尔，未必系明时。